«lară Dachii prea veche a lor limbă osebită 

având, cum o lăsară si cum o lepădară asa de tot si 
luară a Romanilor,aceasta nici să poate socoti, nici 
crede.» 

(Stolnicul Constantin Cantacuzino, Istoria tării 


Romanesti, citat de Lorentz Toppeltin, Origines el occassus 
Transsylvanorum, Lion, 1667). 


De la început atragem atentia că limba română este continuarea 
directă şi neîntreruptă a limbii dace, înrudită cu limba latină 

populară, încă înainte de Traian, dar fiecare având particularitătile 
sale. Cu deosebirea că limba dacică era cea mai unitară, asa cum e si 
astăzi limba română, fată de celelalte limbi din marea familie zisă latină 
sau romană. 

Se mai spune si astăzi că noi «de la Râm ne tragem» si că din 

limba strămosilor nostri daci au rămas doar câteva cuvinte. Aceste 
afirmatii si-au avut timpul lor de pretuire, de fapt pe nedrept, dar 
astăzi nu pot să mai dăinuiască. 

De la cronicarii poloni Dlugosz, Cromer, Bielschi etc., cronicarii 
moldoveni, în primul rând Grigore Ureche, văzând că limba 

română se aseamănă cu limba latină, au tras concluzia că Românii se 
trag din Romani. Nu stiau că Dacii, mai vechi decât Romanii, aveau 

o limbă apropiată sau identică cu a lor. Ca un rezultat al acceptării 
tezei cronicarilor moldoveni si mai cu seamă al teoriilor Şcolii Ardelene, 
în secolele XVIII si XIX, originea latină a Românilor era atât 

de înrădăcinată, încât s-a ajuns să se sustină nu numai disparitia limbii, 
dar chiar si disparitia totală a Dacilor prin exterminare în timpul 
războaielor daco-romane. 

După aceea până astăzi s-a sustinut cu dârzenie «plămădirea» 

Dacilor cu Romanii si «disparitia» limbii dace din cauza «lipsei de 
dovezi scrise». 

O problemă serioasă a dacismului, bazată în primul rând pe logică 

si simtul intuitiei n-a îndrăznit nimeni s-o pună. De-abia la 

începutul secolului nostru (1913) a apărut o carte voluminoasă 

numită «Dacia preistorică» a modestului si harnicului Nicolae Den- 
susianu (mort în 1913). Cartea contine ideea continuitătii neamului si 
limbii Dacilor, în întregime, fiind înrudită cu limba latină. Insă distinsul 
Vasile Pârvan, autorul «Geticei», declară că Dacia preistorică 

«e un roman fantastic de mitologie absurdă» desi fusese prezentată 
Academiei Române elogios de C.I. Istrati. Odată aruncată anatema 

de cel mai autorizat savant în arheologie si istorie veche, nimeni n-a 
mai îndrăznit să ia în seamă acest «roman» la care Nicolae Densusianu 
lucrase peste treizeci de ani. Am putea asemăna cazul lui cu al lui Galileo 
Galilei. 

După 1920 ideile lui Nicolae Densusianu încep să prindă 

rădăcini si să dea viată. Pe urmele lui au călcat cu hotărîre multe 
personalităti, 

dar toate acestea au fost trecute sub tăcere. Ca să fie valabilă, 

o idee trebuia să plece de la un istoric «autorizat» si numai de la 

o catedră universitară. Ceilalti erau considerati «diletanti» sau chiar 


«obscurantisti». 

Trebuie subliniat că astăzi «opinii noi afirmă continuitatea 

neîntreruptă a limbii trace, ca o componentă esentială a unui popor 
străvechi, pe care un accident l-a făcut să-si schimbe denumirea, nu 
însă si fiinta». (Josif Constantin Drăgan, Noi, Tracii. Istoria multimilenară 
a neamului românesc, 1976, Scrisul Românesc, Craiova, p. 


Tările Românesti au fost veacuri de-a rândul despărțite si sub 

jug străin, trăind intre marile si hrăpăretele puteri: la sud Turcia, la 

apus Austria, la răsărit Rusia taristă. Ca state mici si nelibere, se simteau 
într-o stare de inferioritate si umilintă. Cronicarii nostri, când 

au văzut că limba noastră se aseamănă cu latina, nici mai mult nici 

mai putin au luat limba latină în brate, stiut fiind trecutul ei glorios si 

al poporului roman. Cu astfel de «strămosi» puteam si noi fi oarecum 
respectati. Pe urmele cronicarilor, fără măcar un semn de 

întrebare sau de mirare asupra acestui «miracol», au continuat, plini 

de mândrie, toti istoricii până astăzi. Doar pe la 1857 a apărut la lasi 
Istoria Moldovei pe timp de 500 de ani - scrisă de postelnicul Manolache 
Drăghici. In această istorie stă scris la început: «Despre arheologia, 
sau fondatia acestei tări, cum au fost din vechime, nu pot alta 
înfătisa cetitorilor decât cuprinsul istoriilor cunoscute, înse văd si 
multe nepotriviri curioase si rămâne fiestecare a le crede sau a le 
critica 

după ideile ce ar avea îndeosebi». Desigur că printre aceste «multe 
nepotriviri curioase» Manolache Drăghici s-a gândit în primul rând 

la «pierderea limbii Dacilor». *e e 

De la cronicari încoace faptele istorice au fost mereu cercetate 

si verificate, mereu comparate, cernute si interpretate în baza noilor 

stiri si materiale descoperite de un sir întreg de cărturari români si 
străini, dar toti, în ceea ce priveste limba Dacilor au mers pe aceeasi 
linie:«limba a dispărut». Teza aceasta a devenit o maximă. 

Dacii, popor cu viată austeră, o viată de ordine, de respect, invidiată 

de Romani chiar în epoca de aura lui August, popor temut în 

războaie, dur până la ferocitate când era încălcat, popor de mare respect 
al familiei, popor de mare artă, popor de mare activitate si de 

spirit comercial, popor de mare traditie a tot ceea ce e frumos si 
înăltător, cum ne atestă folclorul nostru în toate domeniile, Dacii 

dau tării lor mari regi si mari preoti, dau Romei mari împărati - si toate 
după cucerirea Daciei. Ce popor se poate compara cu astfel de 
strămosi? Şi cu toate acestea ei «si-au pierdut limba»! N-au avut litere 
odată cu Grecii si Romanii, dar au avut artă arhitectonică, artă 

plastică, muzică, dans (hore) si poezie, care toate ni s-au transmis direct, 
fără intermediari. 

Cronicarii, când au descoperit asemănarea limbii române cu latina, 

în entuziasmul lor nu si-au dat seama că latina nu-i decât o soră 

bună cu limba Dacilor si că noi nu de la «Râm» ci de la Sarmizegetusa 
ne tragem. Dacii cu urmasii lor Românii sunt «oamenii pământului 

» acestuia, cum spune N. lorga, din timpurile preistorice. 


Nici un autor antic sau medieval care vorbeste despre Daci nu 

spune că limba lor a dispărut. Dacă s-ar fi petrecut acest fenomen, 

era imposibil, măcar pe calea traditiei, să nu fi ajuns la urechea 
vreunui scriitor. Oare această tăcere nu-i cea mai bună dovadă a 
continuitătii 

neîntrerupte a limbii si totodată, bineînteles, si a neamului 

dacic? Se consemnează un eveniment, un fapt ce produce o schimbare, 
dar ceea ce nu produce nimic din acestea e si firesc să nu fie consemnat. 
Apele curg de mii si milioane de ani. Nu se înregistrează nimic 

despre ele decât atunci când se produce un fenomen: un înghet 

iesit din comun, secarea, abaterea de la albie, construirea unui pod 
mare etc. Limba e ca un fluviu care, în cursul său , primeste afluenti 
din stânga si din dreapta, care se contopesc cu marele fluviu, fără să-i 
schimbe structura. Limba unui popor primeste în decursul vremurilor 
cuvinte străine, din care unele sunt folosite, altele stau ca gunoiul 

pe marginea apei, ca apoi să le elimine din uz ca inutile si inadaptabile. 
Dacă până acum nu s-a găsit un «act» scris în limba dacă, deci 

o îndeplinire a unei formalităti scriptologice, nu se recunoaste persoana 
fizică a acestei limbi, desi ea trăieste si e vorbită de mii de ani. 

Nu are actul «scris», juridiceste nu există. La fel se poate întâmpla 
oricărui om. Dacă nasterea si existenta nu sunt «scrise» într-un act, el 
nu există, desi el trăieste, munceste, simte, gândeste etc. In baza 
acestui rationament s-a procedat si cu limba Dacilor. 

Cuvintele se pot transmite usor de la o limbă la alta, nu însă 

acelasi lucru se poate spune despre gramatică. Intr-un timp atât de 

scurt de «romanizare» (165 de ani) nu se putea transmite si gramatica 
latină. Faptul că gramatica română e atât de apropiată de cea latină, 

e cea mai bună dovadă de înrudire a limbii Dacilor cu a Romanilor. 
Modificările treptate în lexic si în structura gramaticală au nevoie 

de mai multe secole ca să dea unei limbi un aspect nou, destul de 
deosebit de cel vechi, ca să se poată vorbi de o limbă nouă (Istoria 
Românilor, 1960, voi. |, p. 797; vezi D. Macrea, Despre originea si 
structura limbii române, în «Limba română» III (1954), nr. 4.). 

Asadar, în 165 de ani, când Dacia nici nu a fost cucerită în întregime, 
structura gramaticală dacică nu se putea schimba. Limba română, 

atât de unitară si puternică, cum a fost si cea dacică, dacă e vorba să 
se fi format din cea latină, nu se putea forma si consolida pe un teritoriu 
cu permanente nemultumiri si răscoale în timpul Romanilor si 

al «formelor flotante», într-un du-te-vino de populatii străine, 

începând din secolul al Ill-lea până în secolul al XHl-lea. In astfel de 
conditii nu se putea forma o limbă nouă. Limba exista si aceea era 
limba dacă. Neclintit a stat poporul român în calea furtunilor o mie 

de ani, păstrându-si fiinta si limba. Păstrarea limbii noastre cu toate 
nuantele ei, prin toate vicisitudinile prin care a trecut, dovedeste că e 
continuarea unei puternice culturi materiale si spirituale, asa cum au 
avut-o Dacii. 

«Limba e haina sufletului. După limbă se poate'vedea dacă cineva 


e din stânca de mijloc a poporului, sau o biată tărână 

mărginasă, fărâmată de picioarele tiranilor», scria Simion Mehedinti 

. Dacii au fost din stânca de la mijloc. Tari au fost la suflet, tari la 

trup, tari în păstrarea limbii, fiindcă «limba e haina sufletului» si 

sufletul fără haină nu poate trăi. 

Al. Graur în articolul Un organism viu, publicat în «România 

literară» în martie 1975 scrie:« O limbă a murit atunci când printrun 
cataclism dispar toti cei care o vorbeau si de asemeni atunci când, 
printr-un motiv sau altul, este înlocuită cu una străină (oficială, dar 

nu cea particulară sau familială)». La Daci n-a fost nici un fel de cataclism 
sau calamitate sau epidemie sau altă catastrofă iesită din comun, 

care să fi dus la disparitia lor. lar pentru folosirea limbii oficiale 

latine nu erau fortati. O vorbeau functionarii, armata - în ce 

măsură nu se poate sti - si aceasta numai la orase si în castrele romane. 
Imensa majoritate a păturii rurale, departe de influenta orasului, 

îsi vorbea nestingherită limba autohtonă. 

Un popor într-o perioadă scurtă poate să determine asupra altui 

popor schimbări politice, economice, sociale, culturale, religioase 

etc., dar nu poate să-i schimbe limba, căci încrucisarea unor limbi e 

un proces de lungă durată si iese învingătoare limba poporului mai 
numeros, în general cel autohton. In cazul nostru, Dacii au fost in- 
comparabil mai numerosi decât Romanii. Limba învingătoare îsi 
păstrează structura gramaticală, îsi păstrează fondul principal de cuvinte, 
deci caracterul ei initial, si continuă să evolueze potrivit legilor 

interne ale dezvoltării sale. Cealaltă limbă îsi pierde treptat propria ei 
calitate si cu timpul dispare. In urma acestui proces îndelungat, fireste, 
limba învingătoare cunoaste o îmbogătire a vocabularului. Dar 

aceasta nu o slăbeste ci, dimpotrivă, o întăreste. Asa s-a petrecut cu 
limba Slavilor din sudul Dunării si cu a Bulgarilor. Limba Slavilor, 

acestia fiind mai numerosi decât Bulgarii cuceritori, a iesit 

învingătoare. Asemenea victorie a avut-o si limba Dacilor, limba poporului 
majoritar. 

Colonistii. Toti istoricii, pentru sustinerea «formării» poporului 

si limbii române, au pus un accent deosebit pe colonistii romani. 
Informatori sunt Cassius Dio sprijinit pe izvoare contemporane 
evenimentelor 

si Eutropius care afirmă exagerând că Traian, după cucerirea 

Daciei, a adus multime de oameni din toată lumea romană (ex 

toto orbe Romano). 

Oricât de multă omenire ar fi adus, admitând exagerarea lui 

Eutropius, si asa, fată de populatia autohtonă, acesti colonisti au 
constituit o infimă minoritate. Dacă aceste grupuri de colonisti ar fi 
venit lent si încontinuu, alta, probabil, ar fi fost situatia, dar colonizarea 
Daciei cu elemente din afară s-a făcut într-un timp scurt, oficial 

si organizat, a doua formă de colonizare a fost distribuirea de 

pământ unor grupuri de cetăteni romani sau chiar grupuri de peregrini 
din diferite localităti ale provinciei, fără întemeierea de colonii sau 

orase noi (Istoria României, voi. |, 1960 si D. Tudor, Problema colonistului 


în Dacia romană, în «Studii si articole de istorie», II, 

1957). întâlnim colonisti veniti din diferite provincii îndepărtate ale 
imperiului. Unii sunt din Asia Mică si anume Tavianii din orasul Tavia, 
provincia Galatia. Altii sunt din Bitinia, altii din Caria, altii din 
Paflagonia, unii tocmai din Coelisiria, aducând cu dânsii si zeii respectivi. 
Au venit colonisti până si din Siria si Africa, sustine C.C. 

Giurescu în Istoria Românilor, voi. |, 1942, p. 124. Curati Romani!, 

ca să folosim expresia lui Caragiale. Şi pe acestia i-amluat drept 
«strămosii» nostri. Tristă si crudă ironie! 

Oare aceste grupuri de «cetăteni» romani, care nu se stie în ce 
măsură cunosteau limba oficială romană, răzletite pe întinsul Daciei, 
erau capabile să «romanizeze» un popor numeros si viguros, cu o 
puternică 

cultură materială si spirituală, încât să-si piardă limba? E de 

la sine înteles că aceste grupuri de la început au fost sortite unei grabnice 
asimilări în marea masă a Dacilor. S-a petrecut procesul de dacizare 
si nu de romanizare. Colonistii romani de origini diferite pe alo- 

curi poate că au întemeiat orase, au construit edificii publice, vile, au 
făcut lucrări edilitare, drumuri etc., dar toate acestea n-au contribuit 
cu nimic la înlocuirea sau transformarea limbii dace. S-a mers până 
acolo încât colonistii romani au înlocuit si cuvintele legate de păstorit, 
albinărit, viticultură, pomicultură etc. Dacă e vorba de colonisti 
agricoli, acestia au fost colonizati acolo unde erau terenuri arabile, 

nu la munte. Asadar schimbarea terminologiei pastorale geto-dace în 
terminologia romană nu s-a putut înfăptui. Păstoritul în Carpati s-a 
păstrat de mii de ani, neîntrerupt până astăzi, unde nici Romanii si 
nici alte neamuri n-au pătruns. Păstorii de pe culmile Carpatilor nu 
aveau nici un contact cu orasul sau tabăra romană. Păstoritul din 
munti, deosebit de bine organizat, condus de «legea muntilor» care a 
generat un impresionant de bogat si variat folclor, în frunte cu geniala 
Miorita, numărul nedeilor si târgurilor păstoresti cu obiceiurile 

lor ne dovedesc multimea locuitorilor, neîntreruptă la munte în timpul 
Dacilor. Aceasta o recunoaste si istoricul roman Annaeus Florus 

care afirmă că Daci inhaerent montibus adică: Dacii se tin lipiti de 
munti. Chemarea «bar oită» a păstorilor e milenară, cu «origini 
preistorice», scrie Nicolae lorga în Istoria Românilor, 1938, voi. |, 
p.34. 

In regiunea muntilor pe Romani i-a interesat aurul si argintul. 

Atât. Acelasi păstorit 1-au păstrat si Aromânii în muntii din peninsula 
Balcanică, asezati pe arie tracică. Dar Romanii, cum s-a afirmat, 

au introdus si în apicultură terminologia lor. Cum puteau Dacii să-si 
schimbe cuvintele si în acest domeniu, când albinăritul în Dacia era 
vestit încă de pe timpul lui Herodot si al lui Alexandru cel Mare? 

Când tânărul rege a trecut Dunărea în urmărirea Dacilor, soldatii săi 
au trebuit să-si acopere fata din cauza albinelor. Din această exagerare 
se deduce totusi scara întinsă a albinăritului, neîntâlnit în aceleasi 
proportii la alte popoare. Această nobilă preocupare a Dacilor au 


mostenit-o urmasii lor, Românii, până în zilele noastre. In Evul Mediu 
ceara românească era căutată în diferite tări europene. 

Până la desăvârsirea procesului de asimilare a Romanilor s-a 

creat o clasă exploatatoare, de pe urma căreia se introduc doar câteva 
cuvinte romane în limba poporului dac, termeni de ordin militar, 
administrativ, 

edilitar, comercial etc. 

tinând seama că cei mai multi colonisti au venit în Dacia din 
provinciile vecine, acestia erau în mare parte chiar Daci sau înruditi 

cu ei si ca atare se întelegeau în aceeasi limbă. Astfele erau cei din cele 
două Mossii, din Illiria, Tracia, Pannonia, Dalmatia etc. Acestia repede 
se acomodau, repede formau acelasi popor. In timp ce Romanii 

trăiau mai ales la orase, Dacii populau masiv tinuturile rurale (Istoria 
Românilor, voi. |, p. 393). 

Cu toate încercările probabile întreprinse de oficialitatea romană 

de a atrage populatia dacică, rezultatele au fost negative. Dovadă 
sunt seriile neîntrerupte de nemultumiri si valurile miscărilor, 
răscoalelor si luptelor care au început după Traian si au continuat 
până la Aurelian. Dacă s-ar fi petrecut fenomenul de transformare a 
Dacilor în alt popor, cu altă limbă, nimic nu s-ar fi întâmplat din cele 
mentionate. 

Despre acei «Romani» din Dacia iată ce spune istoricul Camille 

Jullian: «Se repetă necontenit numele de Romani si de limbă latină 
desi n-a fost niciodată un amestec de oameni mai deosebiti de fire si 
mai depărtati de originea arătată prin numele lor si prin idiomul lor 
decât acei care purtau numele Romei si-i vorbeu limba.» (Nicolae 
lorga, Istoria Românilor, |, 2, p. 192). 

A sustine desnationalizarea Dacilor cu ajutorul colonistilor, 
functionarilor, militarilor, veteranilor, negustorilor e denaturarea realitătii. 
Admitem că, prin absurd, s-ar fi adus în Dacia atâtia Romani 

(toti bărbati) ca fiecare femeie geto-dacă să se căsătorească cu un Roman 
(bărbatii daci fiind toti exterminati, iarăsi prin absurd). Copilul 

născut dintr-o astfel de căsătorie învată limba mamei si nu a tatălui. 
Pretutindeni, de când e lumea asa va fi, e limba maternă si nu 
paternă. 

Cohortele aflate pe pământul Daciei, în afară de Pannoni, de 

la Dunărea de mijloc, unde e azi Ungaria, Bessi si Traci din Balcani, 
cuprindeau soldati din diferite părti ale imperiului roman, uneori 
foarte îndepărtate. Găsim Britani din Anglia de azi, Asturi si Lusitanieni 
din peninsula Iberică, Bosporeni din nordul Mării Negre, Antiohieni 

din regiunile Antiohiei, Ubi de la Rin, din părtile Coloniei, 

Batavi, Gali din Galia, Reti din părtile Austriei si Germaniei sudice, 
Comageni din Siria, până si Numizi, si Mauri din nordul Africii 

(C.C. Giurescu, Istoria Românilor, |, 1942, p. 130). Acesti militari 
îndepărtati, diferiti prin origine, limbă si chiar culoare, aveau chemarea 
să «romanizeze» pe Daci? Fireste, bunul simt refuză să conceapă 


acest lucru. Colonistii adusi din Orientul apropiat, apoi militarii si 
sclavii, veneau cu zeii lor locali ca: Mithras, Cibele, Isis, Serapis si 

altii. Multe din aceste divinităti posedau un cult mitic cu «liturghii 
spectaculoase si ceremonii misterioase». Cultul acestor divinităti se 
practică în limba respectivă si nicidecum în cea latină pe care colonistii 
n-o cunosteau, sau atât cât o cunosteau nu puteau oficia un cult. 

Dacii din jurul lor auzeau limbi care au dispărut odată cu cei care le 
vorbeau. 

Pentru «desnationalizarea» Dacilor s-a adus ca argument si 
transhumanta romană venită din sudul Dunării, încă înainte de 

Traian. Elemente romane agricole, păstoresti si mestesugăresti, «fugare 
», singuratice sau mai multe nu puteau să desnationalizeze un 

popor numeros ca Dacii cu o viată agricolă si păstorească milenară 
superioară Romanilor. Dacii n-au cunoscut sclavagismul roman, unde 
munca se făcea fără interes si în silă. Păstorii romani care au ajuns 
cu turmele lor în Ucraina, până la Caucaz, n-au desnationalizat pe 
nimeni. Dimpotrivă, cei care s-au stabilit acolo au fost supusi 
desnationalizării. 

Pendulări de la sud la nord si de la nord la sud de Dunăre, până 

la Traian, în cea mai mare parte erau făcute de Traco-Daci care 
contribuiau la întărirea si unitatea neamului si a limbii lor. Acelasi 
fenomen neîntrerupt din timpul Dacilor până astăzi s-a petrecut si cu 
pendulările carpatice. 

Românii din peninsula Balcanică sau Aromânii, despărtiti de 

fratii lor din nordul Dunării, din cauza Slavilor, au trăit de veacuri 
între popoare străine: Greci, Albanezi, Bulgari, Sârbi etc., fără 
independentă 

politică si fără organizare statală, supusi tuturor sistemelor 

de desnationalizare, nu si-au pierdut limba, iar strămosii lor Geto- 
Dacii, cu o «minoritate pestrită» împrăstiată printre ei, s-au «romanizat 
» într-o sută saizeci de ani. 

Oricâte emigrări ar fi fost din imperiul roman în Dacia, oricâte 

«subtiri asezări romane, adesea în tinuturi unde nu erau trupe» (N. 
lorga, Istoria Românilor, |, 2, p. 12) s-ar fi făcut, acestea nu erau în 
stare să-si impună băstinasilor limba. Ca să fie o desnationalizare, 
trebuie ca cei care impun limba lor «să fie în număr mai mare si să 
aibă aceeasi ocupatie cu acei care îi sufăr influenta.» (N. lorga, Istoria 
Românilor, |, 2, p. 12). 

Procesul «romanizării» s-a sustinut c-a fost alimentat si de 


recrutii geto-daci trimisi în alte regiuni ale imperiului până în Britania, 
Capadocia etc., de unde se întorceau - zice-se - «romanizati». 

Acestia cât timp erau militari, între ei nu vorbeau decât limba lor maternă, 
întorsi acasă, reintrau cu nerăbdare în viata lor dacică, unde-si 

vorbeau limba lor de veacuri în plină libertate, respirând din plin. 

Limba oficială, oricât ar fi stiut-o, din lipsă de conversatie, treptat se 
uita. Oricând si pretutindeni s-a petrecut si se petrece la fel. 

Romanii din Dacia n-au avut asezări compacte ca Ungurii si 

Sasii din Transilvania care, de sute de ani, nu s-au desnationalizat, 
trăind alături de Românii cu cultura, obiceiurile si limba lor proprie. 

Dacă Romanii ar fi fost atât de multi si cu o limbă deosebită de a Dacilor, 
procesul s-ar fi petrecut ca si cu Ungurii si Sasii. Şi-ar fi păstrat 

si unii si altii limba si fiinta natională, fără nici o «desnationalizare» 

din partea uneia dintre nationalităti. Penetratia Romanilor, fie si ca 
plugari, pe care o admite si V. Pârvan, făcută timp de «secole până la 


cucerirea Daciei, nu putea contribui la romanizarea Dacilor, ci din 
contră, acestia, pătrunzând treptat, toti s-au făcut o apă si-un 

pământ» cu Dacii. De ce pe urmă, după părăsirea Daciei de către Romani, 
ca să fim în nota lui Bărnutiu, nu ne-am gotit, nu ne-am hunit, 

nu ne-am slavizat, nu ne-am ungarizat, nu ne-am cumenizat? Slavii 

au fost în mase compacte, întinse în toată tara si totusi, cu toată 
influenta care ne-au lăsat-o în limbă, în obiceiuri, toponimie etc., au 
fost asimilati. De ce asimilarea Romanilor de către Daci nu poate fi 
admisă? Se dărâmă vreun... edificiu? Pentru clarificarea unui adevăr 
istoric e necesară orice dărâmare. 

Dacii si-au continuat firul vietii neîntrerupt, cu tot ce le era caracteristic, 
limbă, obiceiuri, traditii si port, înainte si după Traian. 

Găsim în C.C. Giurescu, Istoria Românilor, voi. |, 1942, p. 88 
următoarele: «Un popor de vechimea si mărimea Dacilor, cu civilizatia 
si cultura lor, nu putea fi nici distrus, nici mutat. (Poporul dac) 

a rămas pe loc si si-a continuat munca de toate zilele, plătind numai 
impozitele functionarilor romani, făcând de la o vreme armata sub 
comanda romană (de la Caracalla 212) si deprinzând încetul cu 

încetul, din necesitate sau interes întâi, din modă apoi, limba 

romană». Se pune întrebarea câti functionari romani erau în administratia 
de atunci extrem de simplă si câti Daci făceau armata? 

Functionarul roman era silit, prin forta împrejurărilor, să învete el 

limba băstinasilor, ca să poată ridica mai usor impozitul si să-si exercite 
orice eventuale atributii administrative. Functionarii germani din 
Transilvania, în timpul stăpânirii austriace, vrând-nevrând, au 

învătat limba Românilor, spre a se întelege cu ei, si nu Românii pe a 
lor. 

«Popor asezat din timpuri imemoriale pe pământul unde-l 

constată mărturiile istorice, legat de el prin agricultură în toate formele 
ei, prin cresterea vitelor, prin scoaterea metalelor si a celorlalte 

bogătii miniere, stiind să-l apere cu eroism si cu pricepere, întemeind 
cel mai puternic stat din nordul Dunării, cu regi care pot sta cu cinste 


alături de cele mai frumoase figuri politice ale antichitătii, având în 
sfârsit o religie superioară, de un înalt idealism, Dacii sau Getii au 

fost, sub toate raporturile, unul din popoarele însemnate ale lumii 
vechi...Dar aprecierea lui Dio Chrysostomul, «Getii sunt mai 

întelepti decât aproape toti barbarii si mai asemenea Grecilor» formează 
cea mai bună încheiere a acestor rânduri. Ea vine din partea 

unui scriitor apartinând neamului cu spirit critic si cu simtul nuantelor, 
care dăduse pe marele Pericle, pe Tucidide, pe Socrate si 

Sofocle.» (C.C. Giurescu, Istoria Românilor, p. 110). Un popor cu 

un astfel de certificat, demn de toată admiratia, e de neconceput să 
ajungă la o asa degenerare bruscă, după un apogeu de dezvoltare po- 

litică sub Burebista si Decebal, să-si piardă tocmai limba, organul viu 
prin care se exprimă gândirea, bucuria, durerea, tristetea si tot ce 
simte omul. E tocmai bunul cel mai de pret pe care-l posedă un popor, 
indiferent pe ce treaptă de civilizatie si cultură s-ar afla. 

Herodot spune despre Geti că «sunt cei mai viteji si cei mai 

cinstiti dintre Traci». Tot el spune că «neamul Tracilor este după Indieni 
cel mai mare dintre neamurile lumii. După diversitatea regiunilor 

în care locuiesc, ei poartă nume deosebite, însă cu totii au aceleasi 
moravuri si aceleasi institutii». Românii n-au fost si sunt la fel? Oltenii, 
muntenii, dobrogenii, moldovenii, bucovinenii, transilvănenii 

etc., nu sunt cu totii Români cu aceeasi limbă, moravuri si institutii? 
Clasa stăpânitoare din Dacia cucerită de Romani este compusă 

dintr-o serie de functionari, ofiteri, mari proprietari de pământ si mine, 
negustori. Parte din vechea clasă stăpânitoare din Dacia s-a 

alăturat Romanilor ca să nu-si piardă beneficiile si drepturile. E posibil 
ca în parte sau total această clasă să se fi romanizat. Cu timpul 

însă, procesul s-a petrecut invers: clasa stăpânitoare romană s-a dacizat, 
asa cum toate celelalte clase sociale au fost dacizate de mai 

înainte. 

Pătura conducătoare slavă, cu toti Slavii, a terminat prin a fi 
romanizată. Am avut si o epocă fanariotă, cu Greci în mare parte superiori 
în cultură fată de o pătură boierescă de la noi. La curtea domnească, 

la casele mari boieresti, în scoli, se vorbea greceste. Cu toate 

acestea, pătura conducătoare fanariotă, cu timpul, s-a românizat 

prin asimilare, pierzându-si - evident - si limba. Acestia au influentat, 

e drept, moravurile societătii românesti, împestritând si limba cu 
câteva cuvinte, care apoi, în majoritate, au fost eliminate încă din 
prima jumătate a secolului al XIX-lea. 

Dacia a fost o tară de tărani ca si Românii de mai târziu. Pe 

când pătura conducătoare si nobilimea îsi schimbă - pe alocuri - si 
limba si portul si chiar religia, după cum le bate vântul din afară, 
tăranul a fost în tot timpul singurul element conservator. Românul, 

în decursul veacurilor, ca o stâncă de granit a biruit ca «substrat organic 
al statului», tot astfel «graiul său a biruit cu vremea toate limbile 

ale străinilor si înstrăinatilor». Şi Dacii, rădăcina Românilor, să 

fi fost atât de putrezi să-si piardă limba? Din putregai, putregai ar fi 


răsărit. 

Oricine e rob când «iese. din sfera graiului strămosesc, singurul 

care îngăduie cea mai înaltă dezvoltare sufletească a individului» 

scria Simion Mehedinti în Poporul, Bucuresti, 1938, ed. IIl, p.238; 

«să se tină seama că nici o robie nu-i mai groaznică decât a sufletului 

ə». Nici Dacii, nici urmasii lor n-au cunoscut o astfel de robie. 

Românii si-au păstrat acest grai frumos, unitar si viguros în ciuda vi- 

cisitudinilor milenare. Cu atât mai mult Dacii, închinătorii lui Zamolxis, 
nu puteau să-si schimbe limba în scurta si crunta stăpânire 

romană. Dacii erau mai sobri, mai tenaci decât Grecii si mai idealisti 
decât Romanii.Erau si cel mai sănătos popor din vecinătatea civilizatiei 
mediteraneene. Sub Burebista si Decebal Dacii formau în 

Europa singura putere care s-a dovedit capabilă de a opune rezistentă 
imperiului roman, silindu-1, pentru prima oară, să plătească chiar si 
tribut, pe timpul lui Domitian. Regii daci erau ascultati în sud-estul si 
centrul Europei. A venit cucerirea vremelnică romană, urmată de 

lunga perioadă «barbară» a popoarelor migratoare si apoi iară din 
neamul nostru au iesit «oamenii de fier» ca Mircea cel Bătrân, loan 

de Hunedoara, Ştefan cel Mare si Mihai Viteazul, reînviind vremea 

de glorie a străbunilor lor: Dromichete, Burebista si Decebal. 

«Fără să ne pierdem sufletul dacic, care străbate asa de clar poezia 
populară, n-am rămas surzi si reci nici la manifestările altor 

suflete. Fără să pierdem portul si casa dacică, noi n-am dispretuit ce 

ni s-a părut frumos la altii, asimilând unele elemente spre a da o variantă 
frumusetii noastre si a o înălta», mai scria Simion Mehedinti. 

«Cula, asa de tristă în peninsula Balcanică - aproape ca o închisoare 
-împrumutând acoperisul cu stâlpi de la casa carpatică, a devenit o 
podoabă care înveseleste colinele Olteniei. Asadar în limbă, în artă si 

în viata de toate zilele, cât si în organizarea statului, am dovedit că 
suntem capabili de,a asimila ceea ce este un real aport sufletesc, cultural 
si politic. Romanii însă au dat peste Daci si le-au înlocuit limba. 

Cum se explică atunci că poporul român a fost atât de tare în păstrarea 
limbii, luată fugitiv de la Romani ca si cum ai îmbrăca o haină de 

la altul? Francii, Longobarzii, Normanzii s-au topit în masa cuceritilor, 
desi cu limbi deosebite; Slavii în România, Bulgarii în Bulgaria. 

In Spania Vizigotii si Herulii se deznationalizează, lăsând pentru 

câteva generatii numele Vizigote, iar o parte din toponimie este de 
origine germană. In Lombardia (Valea Fadului) e acelasi lucru. Longobarzii 
si-au impus numele întregii provincii stăpânite de ei. 

Cuceritorii fiind mai putini si trăind în mijlocul băstinasilor, 

cu vremea se deznationalzează, adoptând limba supusilor. Desigur că 
înnoirea clasei proprietarilor prin elemente ce se ridicau prin clasele 

de jos, grăbeste procesul de deznationalizare a cuceritorilor. Totusi, 

de la cuceritorii străini au rămas numele unor tări ca Franta, Rusia, 
Bulgaria, România (singura care aminteste de Romani), apoi onomastica 
familiilor domnitoare, a nobilimii si prin imitatie a unei părti 

din clasele populare, precum si o puternică influentă în numele de locuri 


(P.P. Panaitescu, Interpretări românesti, Bucuresti, 1943, p. 

48). Fenomen care s-a petrecut pretutindeni, si întotdeauna. De ce 
atunci Dacii să facă exceptie? De ce nu se admite o deznationalizare a 
16 

Romanilor, cum în realitate s-a întâmplat, ci se sustine contrariul, o 
deznationalizare a Dacilor? Adevărul e unul singur, si anume că Romanii 
din Dacia au fost asimilati, pierzându-si limba, si de la Daci 

am mostenit limba întreagă care s-a vorbit până astăzi, evoluată cu 
secolele, supusă, ca orice limbă influentelor si legilor ei de dezvoltare. 
Populatia Dacilor, în majoritate trăia la sate, nu mult mai mulfîn 

raport cu tăranii din zilele noastre. Limba Dacilor este o limbă populară, 
fiind singura limbă de circulatie pentru toate clasele sociale, la 

fel cu limba română de mai târziu. Limba aceasta populară se 
asemăna îndeosebi cu latina populară din Italia si mai putin cu cea 

din Spania si Galia. Intre o astfel de latină populară si geto-daca populară 
nu s-au ivit dificultăti de comunicare. La Roma, devenită 

centru de cultură si civilizatie, datorită în cea mai mare parte 
influentei, imitatiei si împrumutului grecesc, s-a creat o limbă cultă, 

o limbă literară, care a ajuns la apogeu în secolul lui August, deosebită 
de a tăranilor. Deosebită, desigur, si de limba tăranilor daci, pe 

care răsfătatul Romei, Ovidiu, în exil la Tomis, o considera 

«barbară», dar totusi a scris versuri în această limbă. Dacă nu i-ar fi 
fost apropiată, de ce n-a scris în limba Grecilor sau a Sarmatilor? 
Civilizatia si cultura romană, fără a minimaliza pe cele dace, 

erau poate admirate câtva timp în tările cucerite, dar apoi se năstea 
ura contra cuceritorilor, din moment ce căutau să devină stăpâni si, 
evident, ura se răsfrângea asupra culturii lor. Dăm ca exemple Englezii 
în India sau Africa, Francezii din Indochina sau Africa etc. In cele 

două Americi s-a dus o politică de exterminare în masă din partea 
cuceritorilor. Cu toate acestea, putinii indigeni care au mai rămas nu 
si-au pierdut limba, obiceiurile si portul. Or, în Dacia n-a fost nici o 
exterminare. 

lon Andriesescu, «acest spirit puternic si clar» - cum îl caracterizează 
N. lorga - scria în Contributie la Dacia înainte de Romani, p. 

7-8:« Se dovedeste cu fapte de recunoscută autenticitate că cultura 
Daciei înainte de Romani înfătisează, nu trecerea bruscă de la o stare 
de sălbăticie la alta de lumină puternică si limpede, ci mai sigur, 
dezvoltarea 

linistită si continuă după împrejurări si locuri, pe un adânc 

fond de cultură populară mai adânc decât ele - o succedare de epoci 
cu un caracter de tenacitate exceptională. Ce poate fi mai descoperitor 
de orizonturi noi decât faptul că, în timp ce pentru vremea 

romană cultura de la Dunărea de Jos se concentrează în coltul sudvestic 
al Daciei, înainte cu mult de această vreme, o cultură de 

însemnătate neobisnuită se desfăsura în regiunile ei estice, Moldova 
mare până către Nipru, identică cu cultura regiunilor transilvane, 

până către Dunărea de mijloc si sud dunărene, până la Marea Egee?» 
Un popor cu o cultură de «tenacitate exceptională», Seit+i 

însisi tenaci în firea lor si tenaci în toate manifestările spirituale si 
materiale, cum ni-i descrie istoria, cum puteau să nu fie tenaci tocmai 
în păstrarea limbii lor, bunul cel mai de pret? Adevărul e contrariu. 
«Tenacitatea exceptională» au păstrat-o, în primul rând, în limbă, 
fapt dovedit cu prisosintă de urmasii lor directi, Românii din statul 
român, cât si de peste hotare, care au trăit în mijlocul altor popoare 
cu limbi si culturi deosebite. E legea naturii: fiii seamănă părintilor si 
părintii fiilor. 

Au păstrat obiceiuri milenare de la Daci la nastere, botez, 

nuntă, moarte, ospete, nedei, horele, doinele din fluier «strigăt de 
plângere cu fluierul Tracilor» - cum spune lexicograful bizantin 
Hesychius (N. lorga, Istoria Românilor», |, |, p.87). Multe din credintele 
populare, din descântecele si leacurile băbesti s-au păstrat cu 

riturile si cuvintele lor. Dacă pierea limba dacică, piereau si aceste 
obiceiuri si descântece, căci nu puteau fi transmise si îndeplinite întro 
limbă străină sau nou formată. 

Totodată ni s-a transmis portul. Portul Dacilor a influentat si 

pe vecinii de atunci, găsindu-se astăzi la Ruteni, Unguri, Boen>si Slovaci. 
Portul Dacilor se recunoaste astăzi în cămasa strânsă la brâu, 

itarii pe picior, opincile cu nojite. Tot străvechi sunt cojocul, sumanul, 
gluga, ghebe, itarii, fotele, navelcele, opregile (catrintele) (N. 

lorga, Istoria Românilor, |, |, p. 89). Cămasa albă a Dacilor, mostenită 
de Români, ca orice culoare albă încântă ochiul si deschide sufletul. 

E culoarea optimismului, culoarea nobletei sufletesti. Aceeasi 

culoare e si la case, prin văruitul în alb. Firea deschisă a Românului e 
firea Dacului puternic, răbdător, dârz dar voios la petreceri, doritor 

de vin, de cântec, de dans, gustând viata, desi cu o pornire deao 
întrece, spune mai departe acelasi N. lorga la p. 116. Românul nu e 
tot la fel? 

Portul e suprastructură supusă influentei modei venite din 

afară. Fiecare secol si chiar decadă îsi are portul său. Şi cu toate acestea 
portul Dacilor s-a păstrat până astăzi la tăranii nostri de la munte. 

Tot de la Daci am mostenit «legile vechi», legea « bătrânească» 
cunoscute în general sub numele de «obiceiul pământului». Aceste legi 
nescrise au tinut piept tuturor codurilor medievale si moderne. 

Dacii ne-au dat limba, portul, credintele, obiceiurile si religia 

lui Zamolxis cu credinta în nemurirea sufletului, care a fost altoită cu 
religia crestină, fără nici o zguduire ca la alte popoare. Religia Dacilor 
a impresionat pe toti scriitorii lumii vechi care au cunoscut-o prin 
frumusetea si superioritatea ei, începând cu Herodot din secolul al 
V-lea î.e.n., si terminând cu lulian Apostatul din secolul al IV-lea 

e.n. Chiar în timpul de fată religia Dacilor impresionează prin 
frumusetea ei si «sunt o seamă de puncte asemănătoare, unele chiar 

identice între cele două religii». 

«Legea cea nouă (religia crestină) stăpânii cei noi ai Dacilor o 
respinseseră la sate si căutaseră s-o nimicească. Astfel semnul crucii îl 


făcură tot mai des degetele aspre ale ciobanilor si vânătorilor, ale 
plugarilor si pribegilor rătăcitori din neamurile surghiunite prin sate 

si cătune» (N. lorga, Istoria bisericii românesti si a vietii religioase a 
Românilor, ed. a Il-a, voi. |, Bucuresti, 1928, p. 13). 

Dacii cu o astfel de religie superioară era posibil să se închine 
Dumnezeului crestin în altă limbă? 

«Dacă prin civilizatie se întelege: constructii mărete, statui fără 

viată, adoratiunea animalelor si poporul în sclavie perpetuă ca în 
Egipt, sau legiuni de o ferocitate absurdă, ca în Babilonia, cu ridicola 
statuie a zeului lor Marduk sau cruzimile neînchipuite ale Asirienilor 
către cei învinsi, apoi desigur că Getii erau departe de această civilizatie. 
Dacă prin civilizatie se întelege însă tăranul liber pe pământul" 

tării sale, de o înaltă moralitate, recunoscut de altii ca cei mai drepti 
oameni, cei mai ospitalieri, cu o clasă preotească de adevărati asceti, 
ce renuntau la toate plăcerile lumesti, respectati si ascultati de popor; 
desigur nu putem spune decât că Getii au avut o reală civilizatie 
binefăcătoare poporului« (Nicolae Portocală, Din preistoria Daciei 

si a vechilor civilizatiuni, p. 247). 

Misionarii crestini în Dacia predicau în latineste. Niceta din Remesiana 
de origine «daco-romană», deci daco-român, a predicat în 

Dacia în «latineste» în secolul al IV-lea. Auxentius, elevul lui Ulfilas, 

a predicat pentru aeteiasi Daci în limba «latină» pe care o întelegeau 
Dacii, pentru că limba lor nu se deosebea cu mult de cea romană, 
legăturile dintre Dacia si Italia fiind directe. Scrie Ovid Densusianu: 
«Italia septentrională comunică cu Panonia, Moesia etc., prin intermediul 
Dalmatiei, astfel că trebuie să fi avut loc natural, numeroase 
schimburi între vorbirile acestor regiuni». Ulfilas, episcop în Dacia, 

cu sediul la Durostor (Silistra) a predicat crestinismul în limbile 
greacă, gotică si latină (C.C. Giurescu, Istoria Românilor, |, 1942, p. 
223). Greci erau destui în Dobrogea, Gotii erau cuceritorii Daciei, deci 
avea pentru cine predica în greacă si gotică. Cât priveste latina, ce 
Latini mai erau în timpul Gotilor? Din acesti Romani de obărsii foarte 
deosebite, după retragerea lui Aurelian, câti au mai rămas au fost 

toti asimilati de Daci. Şi acestia, ca toti Geto-Dacii, prin limba lor 
întelegeau limba predicatorilor. 

Grecii au avut o cultură si civilizatie puternice si vechi înainte 

de Romani. Intre Daci si Greci au fost legături permanente sute de 
ani, si atât de strânse, încât regii traci ajung a fi arhonti în Atena (N. 
lorga). Cum de nu si-au pierdut limba Grecii - si ne referim la cei din 
Dobrogea, Grecii au întemeiat orase si colonii -, si s-a schimbat limba 

tuturor Geto-Dacilor, ca prin farmec, sub stăpânirea Romanilor, 
împărtiti ici si colo? 

Spaniolii, după o stăpânire germană de 300 de ani, Vandalii 

întâi si apoi Vizigotii, au suportat aproape 800 de ani (începutul secolului 
al VIll-lea până la sfârsitul secolului al XV-lea) stăpânirea Arabilor. 

De la acestia au primit o mare influentă în stiintă, artă, în special 
arhitectură si sculptură, pe care o păstrează si astăzi, în folclor, 


în limbă, în agricultură etc., dar nu poate fi vorba de vreo arabizare, 
în sens de desnationalizare, măcar partial, unde ar fi pierit limba spaniolă. 
La noi elementul decisiv a fost «unitatea organică a limbajului 

rural degajat de influenta centrelor urbane, care retin particularismele 
si separă dialectele. Această stare de regresiune a culturii a păstrat 
astfel unitatea limbii» (Sextil Puscariu). Aceeasi situatie a fost la Daci. 
Limba însăsi dă un argument contra unei romanizări oficiale. 

Dacă n-ar fi existat o bază de substrat unitar, s-ar fi ajuns la un jargon 
ca «lingua franca» din porturile Orientului, ca asa numita limbă 
malteză sau ca limba negrilor din Martinica (N. lorga, Istoria 
Românilor, |, 2, p. 15). 

De altfel, să nu se uite că cuvintele străine pătrund întâi la oras 

si apoi cu greutate, în timp îndelungat, dacă ajunge vreunul la sate. 
Pe timpul Dacilor câte orase si câti fii de tărani erau cu serviciile la 
oras, ca să se întoarcă în satele lor cu cuvinte străine? Ptolomeu notează 
în harta sa 44 de orase în Dacia, scrie C.C. Giurescu în Istoria 
Românilor, |, 1942, p. 138. De la orice ploaie venită de aiurea ne-au 
rămas câtiva stropi de apă, iar marele fluviu al limbii Dacilor, în care 
s-au contopit acesti stropi, a curs puternic de mii de ani neîntrerupt si 
neschimbat si va curge cât va fi si neamul românesc. 

Vitejia Dacilor 

Stolnicul Constantin Cantacuzino, în cartea sa Istoria tării 

Românesti, p. 13, editia N. Cartojan si Dan Simonescu, editura Scrisul 
Românesc, Craiova, scrie: «Stăpâniia dară si lăcuia acest pământ 
acele neamuri ce le zicea Dachi si Gheti (...). Ostasi mari si tari la 
bătaia războaielor, nepoftitori a să supune altora, nici a să birui de 
altii îngăduia. Avea craii si oblăduitorii lor si nimănui supusi nu era 

si multi încă de dânsii să îngroziia si vecinii lor foarte de dânsii să 
spăriia, căci de putine ori biruiti de unde mergea a să bate, să 
întorcea». lulian Apostatul atribuia lui Traian următoarele cuvinte, 
care chiar dacă n-ar fi fost vorbite, exprimă totusi un adevăr: «Am 
subjugat chiar pe acesti Geti, cei mai războinici dintre toate neamurile 
care au existat vreodată, nu numai din cauza puterii corpului lor, 

Har -j din aceea a învătăturilor lui Zamolxis, care este între ei asa de 
iiavii. Acesta le-a întipărit în inimă că ei nu mor, ci numai cât îsi 
schimbă locuinta si de aceea merg la moarte mai veseli decât la orice 
altă călătorie». Flavius Vegetius (sec. IV) spune că Dacii au fost atât 
de războinici în toate vremurile, că istoria legendară a făcut să se 
afirme că însusi zeul Marte s-a născut în tara lor. Pirus si Alexandru 
Macedon aveau groază de ei. luliu Cesar s-a ferit de ei tot timpul. Pe 
vremea lui Burebista, când Geto-Dacii se uniseră într-un singur stat 
mare si puternic, teama ce le-a inspirat Romanilor se reflectă si în poeziile 
lui Horatiu. Teama de Daci făcea pe Romani să se întrebe când 

se întâlneau: «Ce-ai mai auzit despre Daci?» (Gh. Popa-Liseanu, Dacia 
în autorii latini clasici si postclasici, p. 10). Aceeasi teamă s-a repetat 
si pe timpul lui Mihai Viteazul, când Turcii din Constantinopol 

voiau să fugă peste Bosfor în Anatolia, iar femeile îi speriau că vine 


Mihai si-i taie. 

Ovidiu, de asemenea, despre Getii tari pe armele lor, pe iuteala 
calului care mănâncă spatiul, pe răbdarea lor nesfârsită, scria: 
«Atâtia dintr-însii de tine, frumoasa mea Romă îsi râd, Şi arme(le) 
romane nu sunt pentru dânsii o teamă:/ Sunt siguri pe arcul ce 
poartă, pe tolbele pline/ Pe calul ce poate cuprinde, întinderi 

imense/ Şi stiu că acei ce-i gonesc nu au apă». (N. lorga, Istoria 
Românilor, |, 2, p. 73). 

Oare urmasii acestor Geti nu sunt urmasii lui Basarab, 

învingătorii trufasului Carol Robert la Posada (1330) pe care ni-l 
arată Cronica Pictată? Nu sunt acestia arcasii si luptătorii lui Mircea 
cel Bătrân de la Rovine (1394) si Ştefan cel Mare la Podul înalt 
(1475) si Mihai Viteazul la Călugăreni (1595)? Aceeasi vitejie n-au 
dovedit-o dorobantii români la Plevna în 1877? La Mărăsesti si la 
Mărăsti în 1917, soldatul român, prin vitejia sa epopeică, prin agerimea 
si iuteala miscărilor sale, când ajungea la baionetă, lovind cu patul 
armei în jos, în sus, în stânga, în dreapta, cu trei, cu patru, cu cinci, 
sase si chiar mai multi inamici deodată, nu înspăimântase si uluise 
pe Germani? 

Geto-Dacii, popor cu astfel de calităti, puteau să fie desnationalizati 
de Romanii «pestriti» adunati din tot imperiul? Un popor 
desnationalizat nu putea să transmită urmasilor firea sa. 

. Negustorii 

Istoricii, începând cu Vasile Pârvan, relatează că pe cale comercială, 
încă înainte de cucerire, Dacii au început să învete latineste. 

Cu alte cuvinte «romanizare» si pe cale comercială. Să nu se exagereze. 
Comert vast pe cale externă întelegeau să facă Grecii, care erau un 

popor de negustori, prin forta factorilor geografici, dar nu Dacii si 
Romanii, popoare de agricultori si păstori. Misunau negustori romani 
prin toate târgurile si satele Daciei? Admitem însă si această 

ipoteză. In cazul acesta, si e în genere cunoscut, Romanii ar fi învătat 
limba dacică, si nu Dacii pe cea romană, căci, după cum am mai 
mentionat, negustorul străin e nevoit si se străduieste să învete limba 
băstinasilor, măcar cât de cât, ca să-si vândă marfa. In Dacia, încă 
din secolul al II-lea î.e.n. se lărgeste si se intensifică comertul pe 
plan intern si extern cu orasele pontice, sudul tracic si grecesc, apoi 
chiar cu Italia (Din istoria Transilvaniei, |, Bucuresti, 1960, p. 24). 

In partea sudică, comertul Daciei este în mâna negustorilor greci 
vreme de două-trei sute de ani, dacă nu chiar mai mult, până la cucerirea 
romană. Olbienii si histrienii, încă din secolul al VI-lea î.e.n. 

ajung până la Carpati cu produsele lor metalurgice, apoi thasienii cu 
vase, vin si ulei în secolele IV si III î.e.n.; apoi rhodienii. Monedele 

lui Filip al II-lea se găsesc până în Maramures si Slovacia. Burebista, 
el însusi, este un sprijinitor hotărît al culturii grecesti (Vasile Pârvan, 
începuturile vietii romane la gurile Dunării, Bucuresti, 1923, p. 60- 
63). Grecii au trăit în mase compacte în coloniile lor, din Dobrogea, 
sudul Rusiei, Asia Mică si mai ales în Sicilia, care era numită chiar 


Grecia Mare. Acesti Greci, care au dat cultura si religia lor Romanilor, 
popor de păstori si plugari, n-au schimbat limba băstinasilor italici, 

ci din contra, au terminat printr-o asimilare a lor de către Italici. 
Romanii, din secolul al II-lea î.e.n., au intrat în legătură cu 

Grecii. Se răspândise mult limba greacă. Această limbă era necesară 
pentru comercianti si oameni de afaceri romani, care aveau raporturi 
cu Orientul. Cunoasterea limbii grecesti devine obligatorie pentru 
fiecare Roman cu vază, care doreste să se arate că e un om cult. 
Bogătasii îsi trimiteau copiii să studieze în Grecia si în casele romane 
- cele bogate - apar învătători greci, deseori sclavi, cărora li se 
încredinta educatia copiilor. Mai mare a fost influenta Grecilor 

asupra Romanilor, chiar după ce Grecia a fost cucerită, decât a Romanilor 
asupra Dacilor. In Dacia nu s-a petrecut acelasi proces ca 

între Romani si Greci. Forme politice, economice, sociale, juridice, 
culturale pot fi transformate brusc sau încet, pe cale evolutivă. Limba 
însă nu. Trebuie sute de ani, prin asimilarea unui popor. Dacii, 

care făceau comert cu orasele pontice, sudul tracic, grecesc, cu ltalia, 
au contribuit la dacizarea populatiilor băstinase? La fel Grecii au 
grecizat populatia geto-dacică? De ce oare această minune a «romanizării 
», a desnationalizării Dacilor, e rezervată în exclusivitate Romanilor? 
In Transilvania, comertul si meseriile erau în mâna 

Austriecilor până la jumătatea secolului al XIX-lea si urme austriece 
se găsesc în toate satele si orasele românesti. Cu toate acestea nu se 
poate vorbi de o germanizare a Românilor din această provincie. 
Sunt în pământul Daciei adevăruri care nu pot fi contestate si 

pe care se cuvine să le cunoastem si să le punem în valoare. Stau 
îngropate în acest pământ mărturii care nu pot fi desmintite si care 
pot afirma că viata de astăzi curge pe albia vremii în continuare cu 
cea de acum două si trei mii de ani, fără ca vreodată s-o întrerupă cei 
veniti de aiurea si oplositi pe pământul Daciei, scrie A. Nour, în Credinte, 
rituri si superstitii geto-dace Bucuresti, 1941). 

Mărturii despre asemănarea celor două limbi, latina si daca, 

sunt multe, însă noi amintim, mai întâi, solia trimisă de Decebal în 88 
e.n. la Domitian exilat în Panonia, după lupta de la Tapae cu Tettius 
lulianus. Solii acestia i-au vorbit lui Domitian fără interpreti (Gh. 

Popa Lisseanu, Dacia în autorii latini clasici si postclasici, p. 70). 

In cel de-al doilea război cu Romanii (105), înainte de a sosi 

Traian, Decebal a prins pe generalul roman Longinus, pe care, în 

fata ostirii, 1-a întrebat ce planuri are Traian, dar el a refuzat să-i 
destăinuie cele cerute. N. lorga afirmă că marele rege si multi dintre 
ai săi ««stiau latineste». 

Suntem de părere că toată ostirea din fata lui Longinus îi 

întelegea limba. Altfel, Decebal si cu «multi dintre ai săi» ar fi stat de 
vorbă cu Longinus aparte. Dacă ostirea dacică nu i-ar fi înteles limba, 
nu avea nici un rost să fie interogat în fata ei, mai ales că era vorba 

si de lucruri secrete. In nici o conversatie dintre Daci si Romani nici 
un autor nu vorbeste de interpreti si nici pe columna lui Traian nu 


se vede acest fapt. Dacă ar fi fost interpreti, genialul constructor al 
acestei coloane nu se putea să nu fi dat si acest amănunt important. 
Privirile căpeteniilor romane, în primul rând ale lui Traian, sunt 
îndreptate direct asupra vorbitorului dac, care li se adresează, desigur, 
în limba sa, pe care o întelegeau Romanii. Deosebite erau, evident, 
particularismele celor două limbi. 

Dio Cassius, în Istoria romană (Cartea 67, cap. 8) spune că în 

primul război dat între Traian si Decebal (101) i s-a adus lui Traian, 
când a ajuns în tabăra Dacilor, o ciupercă mare, pe care era scris cu 
litere latine sfatul ca Traian să se întoarcă înapoi si să facă pace (N. 
lorga, Istoria Românilor, |, 1960, p. 302). Fără îndoială că pe 

ciupercă i s-a scris în limba dacică. Dacă i s-ar fi scris în limba latină, 
autorul ar fi specificat. In dialogurile daco-romane, Dacii îsi foloseau 
limba lor, fapt obisnuit care nu mai atrăgea atentia nimănui. 

Aici însă, fiind vorba numai de literele latine ca fapt deosebit, autorului 
i s-a părut interesant si 1-a consemnat. 

Ostatecii daci adusi de Traian la Roma au vorbit cu senatorii 

romani fără interpreti, cum sunt arătati pe columna lui Traian. 

Asadar dialogul dintre reprezentantii celor două popoare se făcea 
într-o limbă comună. La lupta dintre generalul roman Cresus cu regele 
Gotilor Dapyx (28 î.e.n.) un trădător chemă pe Cresus de pe ziduri 

si intră în întelegere cu el, în vederea predării cetătii. Dapyx, anticipând 
gestul lui Decebal, se sinucide. Vasile Pârvan în Getica, p. 

87-88, e de părere că acest trădător get s-a înteles cu Cresus în limba 
greacă. E o simplă presupunere, scrie N. Portocală, în Din preistoria 
Daciei si a vechi/or civilizatii. De ce să fi vorbit Getul cu Latinul în 
greceste, limbă pe care, poate, nici unul n-o cunostea, când ei se puteau 
întelege, fără greutate, în latina vulgară sau în getică, două limbi 

fără deosebiri esentiale între ele. 

Generalul roman Drusus, în războiul contra Germanilor (9 

e.n.) a fost cel dintâi comandant roman care a navigat în Marea Nordului 
si a făcut fortificatii peste Rin. «A măcelărit pe dusmani si i-a 

împins până în adâncul pustiurilor si n-ar fi încetat să-i urmărească, 
dacă nu i-ar fi apărut în fată fantoma unei femei barbare, cu o talie 
mult mai mare ca a unui om si care i-ar fi spus în limba latină... (s.n.) 
să nu meargă mai departe cu războiul» (Suetonius, Doisprezece cesari, 
trad. rom., Bucuresti, 1958, p. 199). Mai întâi o precizare: aici nu 

e vorba de o fantomă, căci n-avem de a face cu tragediile 
shakespeariene. 

Generalului Drusus, călit în războiae, i-a apărut în fată o femeie 

în carne si oase. Istoricul Suetonius scrie «fantomă» ca să arate 

că era o namilă de femeie, de altfel cum el însusi relevă mai departe, 
care avea «o talie mult mai mare ca a unui om». Această femeie 
«barbară», pe unde nici un picior de Roman nu mai pătrunsese, care 
i-a vorbit în «limba latină» nu putea să fie decât o femeie dacă, si i-a 
vorbit lui Drusus în limba ei dacică, singura limbă pe care o cunostea, 
si generalul o întelegea, spre uimirea lui, fiind aproape la fel cu 


latina lui rustică. Se stie că Dacii se întindeau cu mult în afara hotarele 
României de astăzi. Acest izvor despre asemănarea limbii Dacilor 

cu a Romanilor e atât de puternic si revelatoriu, încât faptul nu mai 
poate fi pus la îndoială si discutat. 

Inscriptiile 

S-a făcut mult caz de «romanizare» si de miile de inscriptii, referitoare 
la Romani, găsite pe teritoriul nostru, scrise în limba latină. 

Dacii care intraseră în pătura conducătoare romană, învătând scrisul, 
scriau tot în limba oficială, limba Romei. In epoca romană 

putini erau cei în stare să ridice monumente sau pietre mortuare cu 
inscriptii. Numai Grecii si Romanii de la orase si cei bogati aveau 
acest obicei. In schimb, populatia, mai cu seamă din lumea satelor, a 

rămas anonimă, fiind prea putin documentată de inscriptii si alte 
scrieri. 

Dacii care voiau să aibă o situatie mai bună, ca să intre în viata 
publică, erau dezavantajati de numele dac. Adoptând nume romane, 
erau favorizati. De aceea, Dacii cu numele romane nu pot fi identificati 
în inscriptii. Astfel, inscriptiile nu trebuie atribuite numai Romanilor. 

In rândurile populatiei din mediul rural - imensa majoritate - 

prea putin si rareori a pătruns cultura si civilizatia romană în forme 
superioare. Sunt regiuni întregi unde niciodată n-a pătruns măcar o 
licărire a culturii romane, după cum nici picior de Roman n-a 

pătruns. O singură răspândire mai largă a culturii romane în mediul 
rural o constituie ceramica, fără a se pierde pecetea traditiei getodace 
în formele, culoarea si ornamentarea vaselor. Ceramica e 

răspândită, fiind pentru uzul casnic de strictă necesitate. Monedele, 
de asemenea, au o largă răspândire ca factori de schimb comercial. 
Or, aceste urme materiale nu trebuie să ne ducă la grava eroare în a 
sustine «romanizarea» sau deznationalizarea Dacilor. 

Vasile Pârvan afirmă că «noi Românii de azi suntem nu numai 

urmasii Romanilor din Dacia, ci, în aceeasi vreme, urmasi si ca sânge 
si ca suflet, ai întregii împărătii romane de răsărit» (Vasile Pârvan, 
începuturile vietii romane la gurile Dunării). 

Socotim, dimpotrivă, că noi suntem urmasi ai Dacilor «si ca 

sânge si ca suflet» si ca limbă. Ne dovedesc toate acestea firea si 
înfătisarea Românului, aidoma Dacilor de pe columna lui Traian si 

de pe mormântul de la Adamclisi, folclorul, arta populară, uneltele 
casnice, ceramica, arhitectura, tehnica populară, etnografia 

întreagă, toponimia mare si mai cu seamă cea măruntă, onomastica, 
constiinta dacică păstrată în popor, instinctul national si simtul intuitiei. 
In sprijinul «romanizării», Pârvan invocă printre altele si cazul 
asa-ziselor «valuri» din vechea Românie, atribuite Romanilor si în 
special lui Aelius Cotus si Plautius Aelianus, pe la jumătatea secolului 
întâi e.n. Mai întâi să se tină seama că soldatii din orice 

garnizoană aveau o zonă a lor limitată. Asupra valurilor sunt încă 
ipoteze. Dar să admitem si acest lucru, că toate valurile erau romane. 
Cu ce au influentat acestea romanizarea Dacilor, chiar dacă de-a lungul 


lor vor fi stat ca strajă soldatii romani, cot la cot, asa cum au stat 
Francezii în al doilea război mondial la linia Maginot si Germanii la 

linia Siegfried, si atâtea alte linii «inexpugnabile». Acesti soldati au 
fost supusi unei dacizări inevitabile, mai mult sau mai putin. 

Stolnicul Constantin Cantacuzino, în cartea sa, dă câteva citate 

din cartea lui Lorenz Toppeltin din Medias, Origines et occasus 

Transsylvanorum, tipărită la Lyon în 1667, în care scria că limba Galilor, 
a Spaniolilor si Italienilor s-au amestecat si cu cuvinte romane si 
«stricându-si» limba au rămas asa cum sunt sunt acum. «lară Dachii 
prea veche a lor limbă osebită având, cum o lăsară si cum o lepădară 
asa de tot, si luară a Romanilor, aceasta nici să poate socoti nici crede 
» (Stolnicul Constantin Cantacuzino, op. cit., p. 51). 

L. Toppeltin, obiectiv fiind si dezinteresat, a văzut clar si a 

spus adevărul, reprodus si de învătatul istoric Constantin Cantacuzino. 
Tot după Toppeltin, Cantacuzino scrie, în privinta numelui etnic, 

că a te numi Român (rumân), adică roman, nu însemnează că te 

tragi din Romani, pentru că si Grecii s-au numit Romei (Romeos la 
singular, adică Roman) «si mare osebire iaste între Grec si între Roman. 
Ci numai si ei fiind supusi mai pe urmă (146 î.e.n.) Romanilor, 

Romani vrea si ei să se chiiame». Insă între Daci si Romani nu era 
«mare osebire», fiind înruditi prin limbă. 

întinsa si puternica semintie tracică «vietuia pe locurile de mai 

târziu ale lui Burebista si Decebal, poate încă din vremurile cu mult 
înainte de cunoasterea si lucrarea metalelor. Astfel, tragedia 

sculptată de maestru pe coloana trimisă de la Roma, a războaielor 
dintre Romani si Daci, este nu începutul, ci numai sfârsitul simbolic 

al acestei îndelungi vietuiri, care ea este adevăratul început al vietii si 
istoriei noastre, ca popor legat de acest pământ, cu tot ce se odihneste 
si s-a topit în brazda lui, cu tot ce curge si svâcneste în sângele nostru 
într-o măsură poate încă din vremea pietrei cioplite si a pesterilor si 
până în zilele noastre.» (Ilon Andriesescu, Intre Traian si romanitate, 

în rev. Arhivele Olteniei, nr. 34, p. 409). 

Camille Jullien, cunoscutul istoric francez, spune: «lată 

refăcută pentru noi, de la Carpati la Dunăre, această Românie 

dacică, care a fost unul dintre statele cele mai glorioase si mai sănătoase 
ale fostei Europe, un întreg trecut de unitate pe care ochii nostri 

1-au văzut renăscând în lumina prezentului». 

Intr-o convorbire personală, iată ce spune Camille Jullien lui 

lon Andriesescu: «Quel beau champ de decouvertes vous avez dans 
l'antique Dacie, et quel merveilleux peuple que celui de Burebista. 
Car j e suis pour Burebista, et non pour Trajan» (s.n.). 

Burebista a cucerit atâtea orase pontice si Histria. De altfel, activitatea 
politică si militară dusă de Burebista în Balcani era 

îndreptată contra Romanilor. El urmărea si o expansiune teritorială 

de lărgire a bazei economice, împiedicând înaintarea romană la 
Dunărea de jos. Şi după moartea lui (44 î.e.n.) Dacii au dus aceeasi 
politică de dusmănie si ură contra Romanilor, accentuându-se pe 


timpul lui Decebal. După cucerirea si alipirea Daciei la imperiul roman, 
în mod firesc ura si lupta pentru independentă au crescut în to- 

ate clasele sociale ale Daciei până la părăsirea ei de către Romani în 
frunte cu împăratul Aurelian. 

Savantul român de renume mondial, Emil Racovită, pornind 

de la importanta studiului etnografiei românesti comparate, ajunge 

la aceste încheieri: «Gloata poporului nostru s-a închegat de milenare, 
cam pe toată suprafata astăzi românească. Nu exista încă nici Latin, 
nici Roman, pe când acest popor îsi avea alcătuită firea lui 

proprie si gospodăria lui particulară, adică acele însusiri si industrii 
care si azi îl disting de celelalte neamuri. Obstea poporului nostru nu 
e formată din colonistii recenti bimilenari, ci din vechi băstinasi a 
căror origine trebuie căutată poate printre oamenii pietrei slefuite si 
desigur printre cei ai bronzului. Ce este adevărat pentru civilizatia 
populară specifică concretă, este adevărat si pentru datini. S-ar putea 
ca noi Românii să fi împrumutat unele obiceiuri de la Romani, dar 
demonstratia sigură a acestei ipoteze nu cred să fie încă făcută pentru 
vreunul, cele mai multe datini însă le-am dobândit fără îndoială din 
vremi când nu erau încă Romanii» (Valeriu Bologa, Emil Racovită, 

un mare explorator si biolog român, Bucuresti, 1954, p.67). Toate 
aceste adevăruri le-a spus savantul biolog Emil Racovită «nespecialist 
» sau «diletant» în istorie, cum s-ar fi exprimat unii arheologi si 
filologi, cu noi orizonturi si viziuni, despicând mileniile în lumina 

clară a adevărului. 

Dacii în era noastră 

După retragerea împăratului Aurelian din Dacia (271-275), numele 

de Get, Dac, Trac s-a întâlnit si în secolele următoare. In anul 

492, în oastea împăratului Anastasie găsim: «Sciti, Goti si Bessi (Daci) 
»; la anul 502, în lupta contra Persilor de asemenea sunt: «Goti si 
Bessi si alte popoare ale Tracilor», scrie lorga în Istoria Românilor, 
voi. II, 1936, p. 221. In secolul al VI-lea e cunoscută mănăstirea 
Bessilor 

la lerusalim. Din mărturiile aduse ei apar ca existând în acea 
mănăstire a lor, în care întrebuintează «limba Bessilor». N. lorga se 
întreabă: «Putem admite la o dată asa de târzie Traci păstrând 
caracterul 

si vorbind limba lor? Evident, nu poate fi nici o îndoială că erau 

Traci care îsi vorbeau limba lor, asa cum o vorbeau neîntrerupt în 
toată aria tracică din nordul si sudul Dunării. La cronicarii bizantini 

îi întâlnim de aici încolo cu nume de Vlahi, despre care Kekaumenos 
spune că «acestia sunt cei zisi Daci si Bessi». 

Justinian în Novele (XXVI) laudă si vorbeste cu mândrie despre 

Traci , din rândul cărora el însusi făcea parte. Dacă Tracii ar fi 

pierit si odată cu ei limba, acest mare împărat n-ar fi avut nici un 
motiv să-i laude. Un popor care si-a pierdut limba nu poate să atragă 

decât dispretul asupra sa. 

Einhardt, în Viata lui Carol cel Mare, arată că vestitul rege, 

după o campanie victorioasă, s-a întors în Francia triumfător 
«trecând pe la Daci (s.n.), lazigi si Moravi» (Al. Bărcăcilă, Dacia în 
istoriografia medievală, în «Studii si materiale de istorie medie» III, 
1959, p. 356). Asadar, Carol cel Mare, la sfârsitul secolului al Villlea 
(796), în lupta cu Avarii, asezati în Polonia, a cunoscut pe Daci, a 
căror invazie «i-au amărit zilele», spune Al. Bărcăcilă. Nu poate fi 
vorba, deci, nici de Romani, nici de alt popor născut din «amestecul» 
altor popoare, ci de vechii băstinasi ai acestui pământ, care nu cunosteau 
altă limbă decât pe cea dacică. Cronicarul bizantin Laonikos 
Chalkokondyles (sec. XV) în opera sa «De rebus turcicis» II, p. 83, 
vorbind despre lupta dintre Baiazid si Mircea, scrie că Românii sunt 
neam al Dacilor si sunt foarte priceputi în război. Asa cum scriau si 
istoricii contemporani Dacilor. 

Mai departe afirmă că «Dacii» - adică Românii - întrebuintează 

un grai asemănător cu al Italienilor, «dar asa de stricat si de diferit că 
ei numai cu greu pot să înteleagă ce le spune». Folosindu-se de o 
limbă si de obiceiuri romane, de unde vor fi venit în această regiune, 
în care si-au stabilit locuintele, n-am aflat de la nimenea si nici n-am 
auzit pe cineva să o spună» (s.n.). 

Cronicarul bizantin n-a putut afla - si poate nici nu-l interesa în 

chip deosebit - că Românii trăiesc aici din timpurile preistorice si că 
limba Dacilor era mai apropiată de latina vulgară, decât limba 
română fată de limba italiană, pentru că între Italia si România s-au 
asezat Slavii de sud (sec. VI- VIII), rupându-le legăturile directe 
pentru totdeauna. 

Cronicarul bizantin Kinamos, vorbind despre expeditia 

împăratului Manuel Comnenul din 1166 contra Ungurilor, vorbeste 

si de o «mare multime de Vlahi care se zice că sunt colonistii Italilor 
de odinioară» (C.C. Giurescu, Istoria Românilor, |, 1942, p. 333). 

Pe această informatie a lui Kinamos despre originea Vlahilor, 

în care el însusi spune că «se zice că sunt colonistii Italilor», deci ceva 
nesigur, nu se poate pune nici un temei. Mai întâi că colonistii, inferiori 
numeric poporului gazdă, nu pot da nastere unui alt popor. Ei 

se asimilează cu poporul în mijlocul căruia trăiesc. Se asimilează cu 
mult mai usor dacă între ei si băstinasi există afinităti rasiale, înrudiri 
de limbă etc. Exemplul îl avem, cum am mai mentionat, cu Ungurii si 
Sasii din Transilvania. In acest sens, ca exemplu, pot fi luati si tiganii 
ce trăiau la noi de peste sapte sute de ani, împrăstiati în toată tara în 
grupuri mai mici sau mai mari. Cu toate acestea ei si-au păstrat 
limba, obiceiurile si portul. Dacii ne-au transmis plugăritul si păstoritul, 
portul, obiceiurile, arhitectura etc. etc. numai limba însă nu. 

Fenomenal miracol! 

Schlozer în «Russische Annalen», după cronica medievală 

rusească zisă a lui Nestor, despre Români scrie: «Acesti Valahi nu 


sunt nici Romani, nici Bulgari, nici Wălsche (pe care îi identifică cu 
Italienii), ci urmasi ai marii si străvechii semintii de popoare a.Tracilor, 
Dacilor si Getilor, care si acum îsi au limba lor proprie si, cu 

toate asupririle, locuiesc în Vlahia, Moldova, Transilvania si Ungaria 
în număr de milioane» (Gh. Popa-Lisseanu, Izvoarele istoriei 
Românilor, voi. IIl, Cronica lui Nestor, p. 25). Schlozer relatează 
evenimentele obiectiv, cu clarviziune. Filologii nostri n-au bănuit 
«măcar influenta limbii Dacilor asupra formării graiului nostru» 

cum se exprimă Gh. Popa-Lisseanu. Dacă nici măcar influenta n-au 
bănuit-o, cum puteau să admită maternitatea ei! 

Cuceririle romane peste hotarele etnice n-au făcut altceva decât 

să grăbească prăbusirea elementului latin, asimilarea si înlocuirea lui 
prin noi formatiuni etnice. La noi acest element roman a fost asimilat 
de poporul dac într-un foarte scurt timp. Dacia, în urma războaielor 
cu Romanii, n-a fost nici distrusă si nici deznationalizată. Pierderea 
unei lupte si sinuciderea unui rege nu înseamnă distrugerea neamului. 
Slăbirea, da, si aceasta numai pentru moment. Din cauza unei slăbiri 
efemere, să nu rămână nici măcar o insulă de Daci în interior sau în 
afară de hotarele Daciei romane (si erau multi de tot) care să 
transmită mai departe limba neamului lor? Să se tină seama că Ilirii 
erau un pumn de oameni fată de marele neam al Tracilor. Adevărul e 
simplu: nu se poate să se piardă rădăcina si mădularele să trăiască. A 
pierit rădăcina, au pierit si mădularele. E legea naturii implacabile. 
Persistenta limbilor este de o tenacitate de necrezut. In occident, 
numai, putem cita, de exemplu, limba bască în Pirineii occidentali, 
limba provensală din sudul Frantei, limba bretonă în nord-vestul 
Frantei. Dacia a fost ea însăsi un vast ocean furtunos. Limba «latină 
rustică» atribuită Romanilor si «transmisă» Dacilor, nu era alta 

decât limba proprie a Dacilor. In tările cucerite Romanii foloseau 
limba oficială, care se deosebea de latina rustică. 

S-a recunoscut în istorie că Dacii au dovedit o remarcabilă cultură 
materială si spirituală, mai ales în muzică, medicina populară, în 
produse de artă mestesugărească (LI. Russu, Limba Traco-Dacilor, 
Bucuresti, 1959, p. 19). 

Popor vesel, căruia îi plăcea să cânte, a folosit fluierul si naiul, 

asa cum folosesc si Românii. După Clement din Alexandria, Tracii 
inventează si harpa. Pe un vas, Orfeu, care era trac, cântă din harpa 
Tracilor. De asemenea, Clement din Alexandria spune că Sofocle, 
marele tragedian al Grecilor si al lumii, a fost tot trac. Tot el spune că 
Platon de la Traci a luat «Epodele sănătoase» si vede în unii Traci 

predicatori ai nemuririi. Mama lui Demostene si a lui Ificrate au fost 
trace. Tracii au dat zeităti ca Dionisos, Semele, Sabazios, zeul medic 
Aesculap si o serie de mari figuri ale civilizatiei grecesti, de exemplu 
cel mai mare istoric al Grecilor Tucidide, artisti, gramatici eruditi ca 
Dionysios Thrax etc. 

Suntem coplesiti de o legitimă mândrie natională de tot ce a 

fost în stare să dea neamul Tracilor, dar dacă se sustine «romanizarea 


» lor prin pierderea limbii atât în nordul cât si în sudul Dunării, 

atunci e o flagrantă contradictie fată de cele scrise mai sus. Un popor 
care-si pierde limba, nu poate fi capabil de «mari resurse intelectuale 
» cu o «remarcabilă cultură materială si spirituală» si să dea 

câteva valori de talie universală. S-ar putea admite numai dacă Tracii 
erau pe o scară de sălbăticie ca a omului din pesteri, dar si atunci e 
greu de admis, fiindcă graiul articulat generalizat într-o comunitate 
imensă de oameni nu poate fi pierdut sau schimbat atât de repede si 
cu atâta usurintă, de un popor cuceritor. 

S-a recunoscut că si în lumea elenistică si romană Tracii au 

jucat un rol important militar si politic, si mai târziu, din secolul al 
II-lea în ierarhia armatei si conducerea politică si militară a imperiului 
roman. «Din rândul lor s-au ridicat multi sefi militari celebri si 
împărati romani (cei mai de seamă Maximinus Thrax, Aurelianus, 
Claudius al II-lea, Galerius, Constantin cel Mare, Licinius, lulianus 
Apostata, Aetius, Marcianus, Leon |, Vitalienus, lustinus, lustinianus, 
Belisarius)», afirmă LI. Russu, în Limba Traco-Dacilor, 1959, 

p. 19. 

Dacă Tracii au fost desnationalizati, formându-se un «nou 

popor», nu mai poate fi vorba de elemente trace, ci de elemente 
romane. Aceste mari personalităti trace apar tocmai într-o perioadă 
de asa-zisă «plămădire» a poporului român, după cum s-a sustinut. 
Tocmai multimea acestor mari personalităti în viata politică si 
militară a Romanilor, dovedesc vigoarea si rezistenta poporului trac, 
care nu si-a pierdut nimic din firea, limba si datinile sale din cauza 
unei stăpâniri cu forta militară timp de 165 de ani. împăratul Galerius 
(293-311) căruia i se zicea «Dacul», într-o luptă cu Persii a făcut 

apel la conationalii săi Daci, care 1-au ajutat si a învins. La Salonic 
senatul roman i-a ridicat un arc de triumf. Arcul acesta e arcul Dacilor 
învingători, si nu al învinsilor, ca pe columna lui Traian. 

Dat fiind că aceste personalităti din pătura aristocratică nu s-au 
desnationalizat, cum puteau să se deznationalizeze ciobanii si plugarii? 
Traco-Dacii au dat elemente de valoare popoarelor vecine (grec 

si roman) pe plan politico-militar, economic, cultural, după cum si 
urmasii lor, Românii, au dat astfel de valori Ungariei, Jugoslaviei, 

Bulgariei, Greciei, Rusiei etc. 

S-a mai relatat că populatia autohtonă din Dacia, între anii 

106-275 a fost supusă unui «voit proces de desnationalizare...violent 
si rapid, care a avut ca primă urmare înlocuirea treptată a limbii 
nationale si adoptarea limbii latine». A sustine un proces «voit» de 
desnationalizare, «violent si rapid» si înlocuirea treptată a limbii 
nationale, înseamnă iarăsi a intra în contradictie cu afirmarea civilizatiei 
si culturii Dacilor, cu însusirile lor fizice si spirituale. Mai 

însemnează, asadar, a nu tine seama de intuitia faptelor reale. Ce 
factori au contribuit la desnationalizarea violentă si rapidă? De ce 
mijloace dispuneau Romanii, veniti din toate părtile imperiului, ca să 
impună un astfel de proces? Nici astăzi, cu toate mijloacele moderne 


ca scoala, unde obligatoriu se învată limba oficială, presa, 
radioteleviziunea, 

teatrul, cinematograful etc., nu se poate realiza un asemenea 

proces, chiar «lent si îndelungat», mai ales când e vorba de un 

popor numeros si cu o cultură a sa proprie. 

După unele păreri «Românismul a biruit în Dacia fiindcă el 

reprezenta o civilizatie superioară, o creatie materială si de cultură 
care sintetiza o întreagă evolutie multiseculară si ca atare a câstigat 
pe autohtoni. Acestia, treptat convinsi si atrasi de avantajele vietii 
romane, au învătat limba cuceritorilor, si-au însusit numele si s-au 
romanizat». (Constantin C. Giurescu, Dinu Giurescu, Istoria 

Românilor, Bucuresti, editura Albatros, p. 191). 

A aduce ca argumente pentru o pretinsă romanizare «civilizatia 
superioară» si cultura romană, însemnează o desconsiderare si 
ignorare totală a tot ce s-a scris despre Daci cu toată «remarcabila lor 
cultură materială si spirituală», cu tot aportul lor adus culturii europene, 
cu tot ce ne-au transmis. 

Şi-apoi să se stie că orice «civilizatie superioară» si cultură de 
«sinteză» ar avea un popor cuceritor, pe autohtoni nu-i poate câstiga. 
Fată de poporul cuceritor care exploatează fără milă - si Romanii 

se stie că au exploatat - autohtonii nu puteau să aibă decât nemultumiri, 
ură clocotitoare si răzvrătire. 

Pretutindeni si în tot locul acestea au fost fenomenele. Nici un 

popor cuceritor n-a avut purtări angelice fată de cuceriti. Pentru că 

se vorbeste de «civilizatia si cultura» cuceritorilor, amintim, ca exemplu, 
cuceririle lui Napoleon Bonaparte. Nimeni n-a contestat valoarea 
culturii franceze pe plan mondial, dar ce reactii, ce ură, ce miscări 

s-au produs contra Francezilor în Spania, în tările germane, etc.! 
Nimeni n-a contestat valoarea culturii si civilizatiei germane, dar 

peste tot pe unde au călcat armatele invadatoare germane în primul si 
al doilea război mondial, n-au produs decât scrâsnirea dintilor. 
Popoarele cucerite n-asteptau decât clipa izbucnirii vulcanice pentru 

alungarea invadatorilor, spre a-si recăpăta independenta si suveranitatea 
natională. Aceeasi asteptare o au atâtea nationalităti aflate 

încă si astăzi, integral sau partial, sub dominatie străină. Butoiul de 
pulbere, gata de explozie, a fost si este în fiecare natiune cucerită. 

In sprijinul «romanizării» s-a adus ca argument în istorie problema 
veteranilor. După 25 de ani petrecuti sub arme, la eliberare, legionarul, 
numit acum veteranus, căpăta dreptul la cetătenie, dacă 

n-o avusese de mai înainte, precum si o bucată de pământ spre a o 
cultiva. «Copiii veteranilor si ai dacelor erau asadar cetăteni romani 

si vorbeau latineste, cei mai multi vor fi stiut si limba mamei. Copiii 
copiilor însă, asadar nepotii veteranilor, erau de obicei romanizati. 

In două cel mult trei generatii, urmasii acestor căsătorii mixte, între 
veteranii romani si femeile dace, uitau limba băstinasilor» 
(C.C.Giurescu, Dinu Giurescu, op. cit., p. 133). 

Prezentarea unei astfel de «romanizări» ni se pare cu totul 


ruptă de realitate, pentru că adevărul, unul singur, e contrariu. 

Pentru veteranii de origine dacă numai încape nici o discutie. Reveniti 
între Dacii lor îsi vedeau de munca lor si limba «latină» învătată 

în armată nu mai aveau cu cine s-o vorbească. Copiii si nepotii acestora 
nu aveau nici un prilej de «romanizare». Copiii celorlalti veterani 
romani, de origini diferite si ai Dacelor învătau limba maternă. De 

la tatăl lor prindeau prea putin sau nimic. Nepotii, deci a treia generatie, 
evident, nu vorbeau decât limba dacă. Asadar, veteranii nu puteau 

fi «elemente active» de romanizare. Cei care trăiau în centre romane 
îsi mai continuau latinitatea, dar până la urmă cu totii au fost 

dacizati prin asimilare. 

O pereche sot-sotie să zicem din Franta, ambii de origine franceză, 

vin si se stabilesc într-o localitate din România. Ei vor vorbi 

limba lor natională si se vor strădui fiind constrânsi de împrejurări să 
învete, cât va fi posibil, si limba română. Copiii lor vor sti franceza si 
româna, iar nepotii numai româneste. lată-i, deci, românizati si asimilati. 
Acelasi proces s-a petrecut si cu Romanii si cu orice străin venit 

în Dacia. 

S-a spus că despre Traci există stiri scrise în documentele grecesti 

si romane din secolul al VI-lea î.e.n. până în secolul al VII-lea 

e.n., deci 12 veacuri. (Am relatat anterior că în luptele cu Avarii în 
Panonia (796), Carol cel Mare a dat peste Daci). «Din acest răstimp 
avem si informatii asupra limbii lor vorbită neîntrerupt de o numeroasă 
grupă de triburi (s.n.)» si materiale fragmentare în transcriere 

greacă si latină. Deci limba Traco-Dacilor, atestată documentar, a 

fost vorbită de o numeroasă grupă de triburi (s.n.) în realitate, de 
toate triburile până în secolul al VUl-lea e.n.). Cum e posibil, ca nici 
măcar unul din această «numeroasă grupă de triburi» să nu-si fi 

păstrat limba mai departe? Din secolul al Ill-lea până în secolul al 
VH-lea pe pământul Daciei au fost Gotii, Hunii, Gepizii, Avarii, Slavii 

si apoi Bulgarii. Despre Traco-Daci si limba lor, de aici încoace 
izvoarele lipsesc. In Dacia valul popoarelor năvălitoare continuă cu 
Ungurii, Pecenegii si Cumanii. In această perioadă, Traco-Dacii apar 

la cronicarii bizantini, slavi si occidentali, în genere, cu numele de 
Vlahi. lată prin urmare pe Români în casa, în sura si stâna Dacilor, 

cu fluierul si naiul Dacilor, cu firea, credintele si obiceiurile Dacilor, 

cu albinele, cu vitele si caii vestiti ai Dacilor, cu legile nescrise ale 
Dacilor, cu toponimia (în parte schimbată de cuceritori, în genere 

prin traducere), în sfârsit cu «tot ce miscă-n tara asta, râul, ramul» 
-dar -cumplită tragedie! - cu limba...latină; Le-a «dispărut» limba! 

Asa au vrut istoricii! Asa au vrut filologii. — 

Din timpul stăpânirii romane si până la invazia Tătarilor 

(1241), populatia băstinasă din Dacia, fiind mereu asuprită, a devenit 
mai dârză, mai unitară si mai conservatoare în limbă si în toate bunurile 
spirituale si materiale, păstrându-si neîntrerupt individualitatea 

limbii si a fiintei sale nationale. La Daci si la Români acesta a fost 
singurul proces. 


S-a mai afirmat că «limba dacă s-a conservat încă multă vreme 

în puncte izolate (numai?) prin regiuni deluroase si de munte în sec. 

III si mai târziu, cu deosebire la asa-numitii Daci si Traci liberi de la 

nord si est de hotarele provinciei Dacia (Costoboci, Carpo-Daci etc. 

din Moldova, Moravia, Slovacia etc.» (LI. Russu, Disparitia limbii si 

a populatiilor traco-dace, «Studii si cercetări de istorie veche», III, 

nr. 1-4, p. 212). 

Dacă erau «puncte izolate» în regiuni de deal si munte si apoi 

Daci «liberi», cum e cu putintă ca si acestia cu timpul să-si 

înlocuiască limba, si limba românească să devină cea mai unitară? 
Românii din Oltenia se înteleg cu Românii din Moldova si Maramures 
care n-au fost niciodată sub stăpânire romană, ca apoi să fie o 

mie de ani în vâltoarea stăpânirilor barbare. Cum se explică faptul că 
tocmai acele «puncte izolate» de deal si de munte au cea mai curată si 
mai frumoasă limbă românească? Firesc ar fi fost ca, dacă s-au mai 
păstrat Daci în secolele III-VI cu limba lor, din secolul al Iil-lea 

începând migratiunea diverselor popoare, să-si fi format o altă limbă 
străină de cea românească sau cel putin un dialect care să fi rămas, 
prin forta împrejurărilor, tot «puncte izolate» în neamul si limba 

tării, măcar prin «regiuni deluroase si de munte» si măcar în Moldova 

si în partea de nord, Maramures si Crisana. Dacă s-ar fi format 

o altă limbă în Dacia traiană, prin «disparitia» limbii băstinasilor, 

n-ar mai fi fost legăturile permanente cu Moldova, Maramuresul si 

celelalte părti locuite de Dacii liberi. Lipsea unitatea de limbă, factorul 
cel mai puternic de unitate natională, lipseau instinctul si sentimentul 
de fraternitate, lipseau constiinta si spiritul de solidaritate 

natională. O unitate politică cu Dacia necucerită de Romani, într-un 
singur stat, nu s-ar fi putut îndeplini niciodată. Ca atare n-ar mai fi 
România de astăzi. 

Răscoalele 

Anume am lăsat răscoalele la urmă, ca să se vadă care era 

situatia politică, economică si starea de spirit sub stăpânirea romană. 
După cucerirea Daciei (106) Romanii au introdus sistemul sclavagist 
de cruntă exploatare, specific păturii conducătoare romane. 

Jugul politico-fiscal a dus implicit la intensificarea luptei de clasă, 
care s-a împletit cu lupta de eliberare natională (D. Tudor, Răscoale 
si atacuri «barbare» în Dacia romană, Bucuresti, 1957, p. 6). Fiecare 
popor îsi are vitalitatea lui proprie, care-1 face să reziste cu 
înversunare 

în totalitatea lui, oricărei încercări de desnationalizare. Exploatarea 
romană, aspră si crudă în interior, producea o continuă fierbere. 
Numeroasele fortificatii militare în Dacia sunt o dovadă de infidelitatea 
si nesupunerea generală a Dacilor. Fiscalitatea si exploatarea 
romană pretutindeni exasperează popoarele. 

Care-i poporul sub jug străin, guvernat prin forta armată si 

exploatat până la sânge să se desnationalizeze? O armonie socială, o 


supunere si o colaborare între Daci si Romani niciodată n-a existat [| 
Intre clasa conducătoare si cea supusă a fost o permanentă 
contradictie. 

Dacia, în timpul stăpânirii romane, era ca un vulcan în plină eruptie. 
Lupta contra stăpânirii romane era în oras, unde se adună banul 

si toată bogătia, pe când satul, în cea mai mare parte trăieste în 
mizerie, 

neorganizat si lipsit de viata culturală a orasului (D. Tudor, 

op.cit.) Populatia aceasta a Dacilor, mereu nemultumită si în fierbere 
din cauza asupririi romane, îsi îndrepta atentia asupra Dacilor 
liberi, cu care aveau permanente legături, si pe «barbarii» de la 
hotare îi astepta ca pe niste salvatori, scrie D. Tudor. Exploatarea 
romană a trezit în Daci, ca si în orice popor, o dârză rezistentă si un 
spirit de solidaritate natională. Multi Daci au fugit la Dacii liberi. In 
1940, când o parte a Transilvaniei a fost dată Ungariei, prin odiosul 
dictat de la Viena, nu s-a petrecut acelasi fenomen? 

Ce romanizare se mai putea face, când stăpânii nu stiau cum să 
facă fată atacurilor Dacilor liberi si popoarelor «barbare». Astfel, în 
117, imediat după moartea lui Traian, se produce năvălirea lazigilor 
metanasti, dinspre apus si a Rotolanilor dinspre răsărit, împărat 
fiind Hadrian. Sub Antoninus Pius năvălesc Dacii liberi, de la 

miază-noapte, în anii 143 si 156-157, fiind respinsi de legiunile 
romane. Din cauza răscoalelor si atacurilor Dacilor, Antoninus Pius 

a fost nevoit să împartă Dacia în trei părti: Dacia Malvensis, Apulensis 
si Porolissensis. 

Domnia lui Marcu Aureliu e plină de răscoale ale Dacilor si de 

atacuri ale Dacilor liberi si barbarilor. Intre 167-172 Dacia e atacată 

de Marcomani si alti Germani, neamuri sarmatice si dacice care produc 
o mare criză economică si o mare nemultumire a populatiei, mai 

ales a satelor, contra stăpânirii romane. Din cauza războaielor, 
impozitele cresteau din ce în ce, încât populatia ajunsă la sapă de 
lemn, reactiona prin răscoale. In timpul războiului marcomanic, 
Costobocii, neamul dac care locuia în nordul Moldovei si în Galitia, 

fac o năvală prin Dobrogea si Peninsula Balcanică. Trecerea lor prin 
Dobrogea a fost la sfârsitul anului 170. 

Pe timpul lui Comodus (180-192) s-au produs la fel de mari 

miscări de populatie, paralele cu presiunea si invazia unor neamuri 
barbare la granită. Populatia exploatată, ajutată si de sărăcimea de 

la orase, tindea încontinuu la răsturnarea stăpânirii romane. 

In perioada lui Septimius Severus (193-211) sunt cunoscute o 

serie de plângeri adresate împotriva abuzurilor comise de functionarii 
inferiori si de politia militară. In timpul lui Caracalla (211-217) si 
Alexandru Severus se accentuează mizeria, nemultumirile si miscările 
de populatie. Exasperati de sărăcie, s-a înmultit numărul fugarilor si 

al hotilor (latrones, de aci lotru la noi, întâlnit atât de des în vechile 
cântece populare). 


De asemenea, în timpul lui Caracalla, are loc o năvală a Gotilor 

în Dacia, care vor da Romanilor, de acum înainte, mereu de 

lucru, terminând cu ocuparea întregii provincii între 271-275. Odată 
cu Gotii năvălesc si Dacii liberi din miază-noapte. Ei constituiau, 

prin asezarea lor, un fel de avangardă a tuturor năvălitorilor spre 
sud. 

Chiar Vasile Pârvan, adeptul «romanizării», considera pe 

Dacii liberi «cuib de tulburări continue» care împiedică orice înflorire 
serioasă a românismului, mentinând formele primitive ale vietii 
indigene (Getica, p. 657). Dacii liberi erau cei mai mari dusmani ai 
stăpânirii romane din Dacia si au contribuit în mare măsură la eliberarea 
ei, sprijinind substantial răscoalele tărănesti. 

Liniste si pace n-au fost nici în timpul domniei lui Maximin 

Tracul (Thrax) (235-238), desi era trac. Grele lupte a purtat cu Dacii 
liberi, uniti cu Sarmatii, pe care i-a bătut, luându-si titlul de Dacicus 
Maximinus. De aici se vede importanta luptelor grele pe care le-a 
purtat cu acesti Daci. In anul 238 au fost atacuri împotriva regimului 
lui Maximin Tracul, si mari miscări sociale. In acelasi an Carpii, 

împreună cu Gotii, atacă Dobrogea. 

împăratul Gordianus al Ill-lea (238-244) a avut de suportat 

mari tulburări si atacuri pornite din Muntenia. O nouă răscoală a 
Dacilor a izbucnit pe timpul domniei lui Filip Arabul (244-240), care 
a avut mai multe lupte cu Carpii atât de primejdiosi si gata de luptă 
oricând împotriva Romanilor. In urma grelelor lupte cu Carpii, Filip 
Arabul îsi ia titlul de «Carpicus». Pe o monedă din anul 247 e scris 
«Victoria carpica». 

In anul 248 Gotii năvălesc din nou în Dobrogea, unde atacă 

Istria si alte localităti. Năvălirile lor se repetă în anul 250 sub împăratul 
Decius. 

Sub Decius Dacia a fost plină de tulburări, însotite de luptele 
purtate cu Dacii liberi. Cea mai grea luptă a Romanilor împotriva 
Dacilor liberi, în unire cu Gotii, a fost în anul 251, când Decius piere 
în lupta de la Abrittus, în Dobrogea. 

Intre anii 252-248 răscoalele Dacilor si năvălirile Gotilor se tin 

lant. Prin 260-261 se produce în Moesia o răscoală a lui Regalianus, 
considerat un urmas al lui Decebal. Vremea anarhiei militare din 
secolul al III-lea s-a abătut cu toate nenorocirile ei si asupra Daciei, 
provincie ce intra ca un pinten în lumea barbară, mereu în fierbere. 
Ea a putut fi lesne jefuită de barbari si adesea frământată de răscoalele 
interne, fiindcă paza militară n-a fost întotdeauna bine asigurată. 
Forta maselor din interior si din afară se punea în miscare împotriva 
dominatiei romane din Dacia, mai devreme decât în alte părti ale 
imperiului. Lupta se ducea împotriva armatei, administratiei si 
oraselor romane. 

Romanii, încă de pe timpul lui Traian, au dus o politică de 
urbanizare. Dacă a existat o «romanizare» politică, socială si culturală, 
într-adevăr ea n-a fost decât la orase si în aceasta nu trebuie să 


vedeme o desnationalizare a băstinasilor orăseni, ci numai o 
influentă. Satele trăiau complet străine de orice influentă romană sau 
influentă - în genere - orăsenească, privită mai ales sub raportul civilizatiei 
si culturii progresiste, fiind ostile si refractare acestei vieti. Pe 

atunci nu era nici scoală - în sensul modern al cuvântului -nici presă, 
nici cinematograf, nici radio etc., prin care să se propage viata oraselor. 
Un contrast izbitor între oras si sat a fost până în zilele noastre. 
Orisicâtă viată confortabilă orăsenească, cu atâtea elemente de 
strălucire, de lux, de distractie ar fi avut Romanii, si o romanizare cu 
disparitia limbii, chiar la orase nu se putea realiza. Astfel de viată 
n-ar fi atras pe nimeni, ci dimpotrivă, fiind o sfidare la adresa unui 
popor subjugat si exploatat, care trăia în mizerie, nu năstea decât ură 
si revoltă, în primul rând în sărăcimea oraselor, martoră la această 
«strălucire romană». Dacii cei bogati - oricât de impresionati ar fi 

fost - poate îi lăudau, se influentau si ei mai mult sau mai putin si 
atâta tot. Nimic mai mult. 

In secolul al III-lea, când are loc anarhia militară, orasele 

încep să decadă, ducând la o decădere a mestesugurilor si comertului. 
Dacă tărănimea apăsată de fiscul împovărător al Romanilor si de 
mizerie se răscula, apoi si sărăcimea oraselor, care e mai dinamică si 
mai usor aplecată spre răzvrătiri, nu se putea să nu fi produs miscări 
sociale împotriva functionarilor care le încasau birurile. 

Cum se stie, împăratul Aurelian, ne mai putând face fată atacurilor 
Dacilor liberi si în special ale Gotilor, se retrage între 271-275 

peste Dunăre, cu armata, aparatul administrativ si bogatii, în genere 
din mediul urban, deci tocmai aceia care aveau rolul să «romanizeze» 
pe Daci. Imperiul roman trece printr-o mare criză economică, socială 
si politică. 

După retragerea Romanilor populatia satelor a rămas pe loc, 
eliberată de sub apăsarea multiplă, economică, fiscală si militară a 
imperiului roman. In mijlocul migratiei popoarelor care se dezlăntuie 
timp de o mie de ani, populatia autohtonă caută să se acomodeze cu 
mari greutăti noilor conditii de viată. 

In mare parte populatia din centrele urbane s-a răspândit în 

mediul rural. Aici se păstra încă o formă de organizare a obstii sătesti 
care îsi dovedise vitalitatea în timpul stăpânirii romane. După 

Romani si în epoca feudală, obstea si asociatiile de obsti au alcătuit 
singura formă a vietii sociale a poporului nostru (P.P. Panaitescu, 
Obstea tărănească în tara Românească si Moldova, Bucuresti, 1964, 
p. 15). ' 

Aceasta a fost situatia politică, economică si socială si starea de 
spirit în epoca romană. Judece orice om de bunăvointă si cu sinceritate, 
în astfel de conditii, se poate întrezări măcar o romanizare în 

Dacia? Dacă Geto-Dacii din Dacia ar fi fost romanizati, ce rost mai 
avea să se răscoale si să lupte contra Romanilor, fie singuri, fie 
alături de Dacii liberi? 

Normal, dacă s-ar fi petrecut acest fenomen, ar fi fost alături 


de Romani, fiind acum unul si acelasi popor si ar fi luptat contra 

Dacilor liberi si contra barbarilor de la hotare. O romanizare cu «disparitia 
» limbii după retragerea Romanilor, în vâltoarea migratiilor 

popoarelor se mai poate imagina? Se mai poate discuta? Hotărit, 

nu] | Şi după retragerea lui Aurelian, pe timpul domniei lui Diocletian 

si Galerius (sec. IV), Dacii liberi, singuri sau ajutati de Goti, 

treceau Dunărea si atacau armatele romane. Romanii n-au avut pace 

si liniste nici în SU dul Dunării, unde, de asemenea, s-a emis părerea 
unei «romanizări» a Tracilor. 

Viata urbană care începuse sub Romani e redusă substantial si 

rămâne iarăsi viata rurală, cu aceleasi ocupatii de căpetenie: agricultura 
si păstoritul. 

tăranii români din regiunea deluroasă si muntoasă, unde elementul 
românesc s-a păstrat mai bine, fiind mai ferit de năvălirile 

barbare, în constiinta lor, care vine din străfunduri îndepărtate, nu 
vorbesc de alti strămosi decât de Daci. Orice e vechi si orice traditie 
mostenită e atribuită Dacilor. Pentru ei Romanii nu există, cu toată 
Şcoala latinistă din Ardeal. De asemenea, catolicismul atât de rău a 
fost privit de către Români, încât pentru ei latinul « letinul» e egal cu 
păgânul, termen însotit de dispret încă din primele secole ale pătrunderii 
crestinismului în Dacia. Orice faptă nelegiuită e întâmpinată de 
expresia: «parc-ai fi letin», «numai letinii fac de astea» etc. In constiinta 
românului «letinul» e un păgân, e o fiintă «spurcată». S-ar 

mai fi transmis oare această constiintă dacă Dacii ar fi fost romanizati? 
Cântându-se pe vechea strună a «romanizării» si a «disparitiei» 

limbii Dacilor, s-a început să se pescuiască câte un cuvânt din limba 
lor, ajungându-se până astăzi, la vreo 160 (]1) de cuvinte din toată 
limba marelui si viteazului popor dac. Trebuie să se stie că o limbă nu 
se poate reconstitui cu undita, pescuind câte un cuvânt anemic. 

Limba noastră e un fluviu care curge viguros, neîntrerupt si neschimbat 
de milenii, pornind de la preistorie, si în apa acestuia trebuie pescuite 
cuvintele împrumutate de la alte limbi. Cele 160 de cuvinte sunt 
particularisme ale limbii geto-dace si ca acestea sunt încă alte multe 
care trebuie căutate. 

Inscriptiile si tot materialul arheologic roman, descoperit pe 

pământul tării noastre, explică întinderea stăpânirii romane, dar nu 
desnationalizarea si «disaraitia» limbii Dacilor. Nimeni n-a dovedit 
această minune (cutremurătoare), ci a fost o simplă si eronată deductie 
din cauza asemănării celor două limbi. 

Din cele relevate rezultă că Romanii, o minoritate pestrită 

împrăstiată în mijlocul marelui popor al Geto-Dacilor, au fost 
desnationalizati 

si asimilati într-un timp scurt, dat fiind tocmai înrudirea 

celor două limbi: daca si latina rustică. Asadar limba dacă e «mama» 
limbii române care s-a vorbit încontinuu până astăzi, supunându-se 
legilor ei de dezvoltare pe cale evolutivă. Limba Dacilor era 
asemănătoare cu limba latină rustică si înrudită cu limba Gallilor din 
Gallia (Franta), cu a Iberilor din peninsula Iberică (Spania si Portugalia), 


asa cum limba română e înrudită astăzi cu limba popoarelor 

neolatine din Italia si celelalte tări mentionate mai sus. Nu cucerirea 

si stăpânirea vremelnică a Romanilor a dus la înrudirea acestor 
popoare latine si neolatine, ci împrejurările istorice au creat această 
mare familie de popoare. Popoarele din marea familie germană sunt 
înrudite prin limbă nu din cauza cuceririi vreunui stat din rândul lor. 
Aceeasi situatie e si la popoarele slave. 

In concluzie din acest pământ al Daciei lui Burebista si Decebal 

am răsărit de mii de ani, aici suntem astăzi si vom fi de-a pururi, pentru 
că noi de la Sarmisegetuza ne tragem. 


